Baratze - Wikipedia, entziklopedia askea.\nArtikulu hau nekazaritzari buruzkoa da; historiaurreko monumentua gaitzat duena beste hau da: «Harrespil»\nValentziako baratze handi bat.\nBaratzea, edo ortua bizkaieraz, landareen hazte sasoian (Euskal Herrian udaberrian eta udan, baina baita, zenbait landarerentzako, udazkenean eta neguan ere) baratzezaintzaren bitartez barazki mota asko hazi eta ustiatzeko erabiltzen den lursaila da. Lursail eta etxalde handiak ustiatzen dituen nekazaritza industrialari kontrajarrita agertzen da askotan. Baratzeak eskulan gehiago eta lorezaintzari lotutako teknika gehiago behar ditu, eskala handiko nekazaritza mekanizatuarekin alderatuta.\nZainketa berezia behar duten landareak egoten dira baratzean, ortuari edo barazkiak, lekak eta fruitu arbolak ere. Lur ona dagoen tokian eta gehienetan baserritik hurbil kokatzen dira. Hirien kanpoaldean ere ortuak egon ohi dira.\nOrtuko espezie batzuk hauek dira: tomatea, piperra, porrua, kipula, patata, berakatza, zerba, aza, azalorea, azenarioa, leka, babarrun beltza, babarrun gorria, ilarra.\nEuskal Herrian gehienetan etxeko kontsumora zuzenduta egon ohi da baratzeetako ekoizpena, baina zenbait kasutan, batez ere hegoaldean, salmentara zuzendutako ekoizpena ere egiten da. Oro har, baratzeak ematen duena bolumen txikikoa da, eta gehienetan tokiko salmentarako izaten da, esaterako nekazaritza azoketan, elkarteek sostengatutako nekazaritzako harpidetzetarako edo jatetxeetarako salmenta zuzenerako.\nBNF: 16967638t (data)\nOrriaren azken aldaketa: 22 ekaina 2021, 15:09.


LADME - Wikipedia, entziklopedia askea.\nLADME akronimoak sendagai batek organismoan egiten duen ibilbidearen berri ematen digu. Konposatu horren maila plasmatiko, errendimendu, sendagaizinetika eta sendagailogiari buruz informatzen gaitu.\nIngelesetik dator eta hau da bere esanahia:\nAskapena[aldatu | aldatu iturburu kodea]\nFarmakoa era farmazeutikotik askatu behar da. Konprimatu baten kasuan hiru azpi-prozesu gertatuko dira:\nDisgregazioa: konprimatua apurtzen hasten da eszipienteei esker. Zati txikitan apurtuz gero, gainazal azalera handitzen da eta hobeto disolbatuko da ondoren.\nDisoluzioa. Disgregatutako partikulak disolbatu egingo dira organismoko uretan.\nDifusioa edo barreiadura: zelula mintzean zehar barreiatuko da sendagaia.\nEra askeen kasuan, esaterako xarabearenean, ez dago disgregaziorik.\nFarmakoa askatu ondoren, gorputzeko mintz biologikok zeharkatu eta odolera heldu behar da. Farmako apolarrak, hau da uretan disolbatzen ez diirenak, ez dira ondo xurgatzen eta horregatik, ez dira aho bidetik administratzen.\nXurgapenerako mekanismo pasibo eta aktiboak dauden arren, pasiboak dira nagusi, energia gasturik gabekoak alegia.\nZuzenean odolera injektatzen denean sendagaia, ez da xurgapenik ematen.\nXurgatu ondoren sendagaia odolean dago eta gorputz guztian banatu behar da. Likido interstiziala odoletik eta zeluletik kanpo dagoen likidoa da. Farmakoa odoletik likido interstizialera eta bertatik likido intrazelularrera pasatzen da, organo eta ehun guztietara iritsiz.\nBanaketa prozesu itzulgarria da, hots, sendagaia etorritako bidetik itzultzen da. Horrela ez balitz, toxikoa izango litzateke.\nAskapena, xurgapena eta banaketa prozesu mugatzaileak dira. Hauek ez badira ondo burutzen, ez da efektu terapeutikorik emango.\nBanaketari dagokionez hiru komentario:\nOdolean sendagaia proteina plasmatikoei modu itzulgarrian lotzen zaie. Farmakoa nagusiki proteinei lotuta egongo da, %90ean, gainerakoa odolean aske egongo da. Aske dagoen frakzioa da efektu terapeutikoa ematen duena, eraginkorra.\nGorputzeko ur zelularrean bi sektore daude: ondo irrigatutako tokiak eta odol irrigazio eskasagoa dutenak. Ondorioz, banaketa ez da bat-batekoa, ez da leku guztietara aldi berean iristen. Organo batzuetara gehiago heltzen da.\nFarmakoaren eta zelula barneko osagai proteiko eta lipidikoen artean elkarrekintzak daude. Pisu handiko pertsona bati lipidoekin kidetasuna duen sendagai bat emanez gero, sendagaiak denbora gehiagoan iraungo du organismoan eta prozesua motelagoa izango da.\nBata bestearen atzetik emat4en diren erreakzio entzimatiko multzoa da, sendagaiaren bioeraldaketaz arduratzen dira. Farmakoa metabolitoetan bihurtzen da, aktibitatea kendu edo murriztuz, errazago eliminatzeko gorputzetik.\nHala ere, zenbait kasutan, prosendagaiarenean esaterako, sendagaiak ez du aktibitaterik eta metabolizatzean aktibo bihurtzen da.\nFarmakoaren xurgapena eta banaketa gertatzen ari den bitartean, odoletik kanporatzen hasiko da. Kanporaketa prozesu zuzen bat jarraituz burutzen da.\nIraizketa bide nagusia gernua da. Baina badira beste bide batzuk ere, hala nola, behazuna, listua eta izerdia. Behazunaren bidez kanporatzen diren sendagaien zati bat birxurgatu egiten da zirkulazio enterohepatikoaren bidez.\nMetabolitoak aldiz, amaren esnearen bidez kanporatzen dira. Horregatik, kontuz ibili behar da edoskitzen ari diren haurrekin.


Ondarroako Udalak urtero deitzen dau Augustin Zubikarai saria nobela laburrak sortzeko. Aurten be egin dau deialdia eta lanak aurkezteko epea zabalik dago irailaren 30era art\nSaria nobela laburra sortzeko beka bat da. Horretarako, lanaren zirriborroa aurkeztu behar da, eta behin saria erabagita, urtebete eukiko dau iirabazleak nobelea idazteko.\nBekea 6.000 eurokoa da, baina bigarren sari bat be badakar; izan be, Elkar argitaletxeak argitaratu egingo dau.\nKafkaren Metamorfosia idazlan klasikoa da literatura unibersalaren historian. Eta horixe aukeratu dabe aurten 'Klasikoen irakurketa jarraitua' egitasmoaren barruan, Arriagan laurehun lagunen artean irakurtek\nBilboko Bilbozarra euskaltegiak eratzen dauen ekitaldi hau, euskerako ikasleen omenaldia da. Hori dala-ta, irakurten parte hartzen dabenen artean, ikasle-irakasle asko dagoz, baina agintari eta gizarteko hainbat eta hainbat arlotako ordezkariak be badira.\nAurreko edizinoetan euskal idazle klasikoen lanak irakurri badabez be, aurten itzulpenari bere lekua egiteko eta balio emoteko, itzulpen bat aukeratu dabe.\nIrakurraldiaren inguruan beste hainbat ekintza be badira: hitzaldiak, erromeria...\nBagileagaz batera Liburu Azoka etorri da Bilboko Areatzara. Liburuak ikusgai eta erosgai egoteaz ganera, hainbat ekitaldi dago literaturagaz lotuta. Programa zabala dakar aurten be Azokeak: hitzaldiak, errezitaldiak, sariak, mahai-inguruak, aurkezpenak.\nAurten Blas de Oterori buruzko erakusketa dago Azokak irauten dauen egunetan ikusteko, eta idazle horri buruzko saioak bat baino gehiago.\nZilarrezko Luma Blas de Otero eta Peridisentzat izan da aurten. Urrezko Luma, ostera, Andres Urrutiari emongo deutsie bagilaren 7an.


Enpresa Ekimen Berrien XXII. Lehiaketa - Goierriko Hitza : Goierriko Hitza\nEnpresa Ekimen Berrien XXII. Lehiaketa\nMartxan da berriz ere Goierriko Enpresa Ekimen Berrien Sariketa. Goiekik, Goierriko Garapen Agentziak, XXII. aldiz eman dio hasiera ekintzailetza eta ekintzaileak sustatzen dituen sariketa honi. Gainera, aurtengo edizioan, berrikuntza batekin dator, izan ere, betidanik bi kategoria izan dituen lehiaketak, hiru izango ditu aurtengoan, lehiaketari kutsu sozial bat emanaz. Jarraian ikus ditzakezue bakoitzean parte hartzeko bete beharra dauden irizpideak: Irakurri gehiago ...\nMartxan da berriz ere Goierriko Enpresa Ekimen Berrien Sariketa. Goiekik, Goierriko Garapen Agentziak, XXII. aldiz eman dio hasiera ekintzailetza eta ekintzaileak sustatzen dituen sariketa honi. Gainera, aurtengo edizioan, berrikuntza batekin dator, izan ere, betidanik bi kategoria izan dituen lehiaketak, hiru izango ditu aurtengoan, lehiaketari kutsu sozial bat emanaz. Jarraian ikus ditzakezue bakoitzean parte hartzeko bete beharra dauden irizpideak:


EH Bilduk herriaren alde lan egitera gonbidatzen du EAJ - Astigarraga - Kronika.eus\nEH Bilduk herriaren alde lan egitera gonbidatzen du EAJ\nKronika - Erredakzioa 2020-02-17 00:00\nBehin eta berriz errepikatu du EH Bilduk, ez duela atez atekoa martxan jarriko, hala ere, azpimarratu du horretan berresten dela oraindik.\nEH Bilduk, argi adierazi dio EAJri; «gezurren bideari uko egin eta herriaren alde lan egitera gonbidatzen zaitut». Behin eta berriz errepikatu du EH Bilduk, ez duela atez atekoa martxan jarriko. «Hala ere, argi dago EAJri bost axola izan zaiola errealitatea, guztia bere neurrira asmatuz eta manipulazioari ateak pare pare zabalduz» dio.\nEH Bilduren ustez, EAJk zabaldutako oharrak erakusten du, ez dakiela Astigarragako zein Donostialdeko udalerrietako poligonoetan zein hondakin bilketa sistema dagoen, eta «EH Bildu eta udal gobernua erasotzeko asmoz, herritarrei ziria sartu nahi izan die, gezur hau zabalduz». Biak oso larriak direla ere adierazi du.\nEH Bilduk dio, ez dela egia poligonoetan berriz atez atekoa martxan jarri nahi duenik. «Atez ateko zerbitzuak poligonoetan 20 urte daramatza funtzionamenduan, San Markoren eskutik». Hori horrela, EH Bilduk, zuzenketa publikoa egitea eskatzen dio EAJri.\nEH Bilduren helburuak\nEnpresek jasotzen duten zerbitzua hobetzea dute helburuetako bat, «kexa ugari daude San Markok eskaintzen duen zerbitzuarekin eta udalak kudeaketa bere gain hartuta, zerbitzua hobetuko duela zalantzarik ez dago». Klima Aldaketa larrialdiari aurre egiteko neurrien baitan, bilketa selektiboaren datuak hobetzea ere helburu dute. «Bilketa gutxienez %10ean areagotzea litzateke eta Zaldibarreko zabortegiak bezalakoak edo Zubietako erraustegia ahalik eta gutxien elikatzeko urratsak eman». Hirugarren helburua, esku pribatuetan dagoen zerbitzua plurifikatzea da, zerbitzu publikoak interes publikoaren alde lerrokatzeko eta hondakinen kudeaketa gutxi batzuen negozio gosetik libratzeko.\nHala ere, EH Bilduk argitu nahi du, poligonoen bilketaren gaia oraindik azterketa fasean dagoela eta txosten desberdinak aztertu ondoren, «udal osoko bilkurari egokituko zaio herriarentzat onena dena erabakitzea».\nEH Bilduk, zuzenketa publikoa egitea eskatu dio EAJri, ez baita egia atez atekoari buruz esan dutena\nHerriaren alde lanean hasteko eskaera, EAJri\nEH Bilduri ez dio EAJren jarrerak harritu, hauteskundeetatik 7 hilabete pasa direnetik, «EAJk argi utzi du ez duela herri honentzat inongo proiekturik ezta lan egiteko gogorik ere». Eta gaineratu dute, proiekturik ezean, «gezurra eta manipulazioari heldu behar izan die, prentsan soilik bada ere, lekutxo bat lortzeko».\nHorrez gain, 7 hilabete hauetan, EAJk egindako lana negargarrai dela dio EH Bilduk, «hilabete hauetan ia ekarpenik ez du egin eta osoko bilkura eta batzordeetan oso parte hartze eskasa izan du». Beraz, pasibotasunetik ateratzeko deia egin du EH Bilduk, «gezurraren bideari uko egin eta herriaren alde behingoz lanean jartzeko» gonbitea luzaturik.


Elkarrekin igarotako 35 urte ospatzeko egutegia\nErmuko Udaleko Gizarte Zerbitzuek badute zer ospatua. Iristear dagoen 2019 urte honetan, profesional talde hori sortu zela 35 urte betetzen dira. Urteurren berezi hori gogoan izan eta ospatzeko, zerbitzuak egutegi bat editatu du, eta herriko etxebizitza guztietara iritsiko da.\nErmuko elkarte bizitza erakusten duten antzinako irudi ezberdinekin osatuta dago egutegia. Argazki horiek guztiak Tokiko Bildumako albumetatik atera dira, eta ikusgai daude Udal liburutegian eta, formatu digitalean, lotura honetan.\nEkimen honen bitartez, Ermuko Gizarte Zerbitzuek datozen urteetarako helburu duten ekintza profesionalaren ardatza aurkeztu nahi dute: herria, komunitate osoa, euren lanaren eszenatoki gisa. Herritar guztiak barne hartuta, euren egoera soziala, ekonomikoa edo duten autonomia kontuan izan gabe. Zerbitzu irekiak, pertsona guztiei laguntza eta erantzuna emateko prest.\nEgutegien banaketa atzo asteazkena, abenduak 26, hasi zen, eta aste honetan zehar herriko etxebizitza guztietara iritsiko dela espero da.\nNahi izanez gero, egutegia pdf formatuan ikusi edota deskargatu dezakezu hemen.


Bioeraikuntza ikastaroa ikastolan - Elorrioko Txintxirri Ikastola\n» Bioeraikuntza ikastaroa ikastolan\nTxintxirri ikastolak haurreskola berria egiten dihardu eta bioeraikuntza eredua aukeratu du. OREKA arkitektura bulegoak proiektua diseinatu eta UKnaturak ikastaroa antolatu du haurreskolaren isolamendu naturala erakusteko eta irakasteko.\nIkastaro honen helburuak bioeraikuntzako obra batean murgiltzea, honen garapena ezagutzea eta bakoitzaren proiektuak aurrera eraman ahal izatea dira. Ikastaroan hurrengo pausuak jarraituko dira: erreplanteoa egin, lastozko hormak egiten ikasi, karearen nahasketak egin eta lastozko hormetan aplikatu.\nBestalde, beste aukera batzuk eskeiniko dira, hala nola, egurrarentzako berniz naturalak egin, erreboko koloretsuak pigmentu naturalekin…Bioeraikuntzan interesatuak dauden pertsonen bilgunea izango da!\nNoiz: abuztuaren 25etik 29ra eta irailaren 1etik 5era\nInformazioa: info.uknatura@gmail.com // 69275471 // 646742241


Argazki Erakusketak - Azpeitiko Argazki Elkartea\nAtzo osteguna, ireki zen Sanagustin Kulturgunean elkarteko barne lehiaketari buruzko erakusketa.\nParte-hartzaileek hilero argazki bat aurkezten dute (urtearen hasieran aukeratzen diren 12 gaien arabera), eta hilaren bukaeran argazki guztiak elkarteko kideen artean baloratzen dira. Amaieran parte-hartzaile bakoitzak bere argazkia nola eginda dagoen azaltzen du eta bertakoen galderak erantzun.\nOraingo honetan Sanagustinera gerturatzen den guztiak 2017ko lehen sei hilabeteetako argazki onenak ikusi ahal izango dituzte. Argazkiak, Iñaki Aranburu, Gorka Arregi, Alberto Beloki, Mikel Cagigal, Iñaki Etxenagusia, Juan Mari Ibartzabal, Angel Olabarria, Iñigo Olarte eta Erkaitz Regillaga-renak dira.\nErakusketa ekainak 29 arte egongo da ikusgai.\nSanagustin Kulturgunean Inauteri giroari buruzko erakusketa\nAtzo, astelehena, ireki zen Sanagustin Kulturgunean inauteri giroko erakusketa.\nBertan, 2017ko urtean inauterietako jai giroari buruzko argazki lehiaketara aurkeztu ziren lanen artetik aukeraturiko hainbat argazki ikusi ahal izango dituzue.\nErakusketa otsailak 16 arte egongo da ikusgai.\nAtzo prestatu genuen Sanagustin Kulturgunean Santo Tomas jaietako erakusketa.\nErakusketa honetan 2016ko Santo Tomas egunean antolatu genuen barne argazki lehiaketako argazkiak ikusi ahal izango dituzue. Hauek ditugu argazkilariak: Iñaki Aranburu, Jexus Artola, Juan Carlos del Pozo, Ramon Etxeberria, Iñaki Etxenagusia, Valen García, Juan Mari Ibarzabal eta Iñigo Olarte.\nErakusketa abenduak 31 arte egongo da zabalik.\n'Sokamuturra Argazki Lehiaketa'-ri buruzko erakusketa\nAurretik jakinarazi dugun bezala larunbat honetan, urtarrilak 13, 12etan izango da 'Sokamuturra Argazki Lehiaketa' liburuaren aurkezpena. Liburuan 300 argazkitik gora ikusi ahal izan dituzue eta guzti hau borobilzeko liburuko argazki batzurekin hainbat erakusketa prestatu ditugu.\nAtzo bertan Foru Ibilbideko erakusketa zabaldu genuen, bertan 40 argazki baino gehiago dituzuelarik ikusgai. Larunbatean aldiz Sanagustin Kulturgunean, Lagun Onak MB eta Juantxo Txiki tabernaten ere beste hainbat argazki izango dituzue ikusgai.\nForu Ibilbideko erakusketa Urtarrilak 28arte egongo da zabalik. Ordutegia:\nAste egunetan: 18:00 - 20:00\nLarunbat eta igandeetan: 12:00 - 14:00\nSanagustin Kulturgunean 12x12 barne lehiaketaren 2. erakusketa\nAtzo asteartea ireki zen Sanagustin Kulturgunean elkarteko barne lehiaketari buruzko erakusketa.\nOraingo honetan Sanagustinera gerturatzen den guztiak 2016eko azken sei hilabeteetako argazki onenak ikusi ahal izango dituzte. Erakusketa irailak 19arte egongo da ikusgai. Hauek ditugu argazkilariak: Iñaki Aranburu, Gorka Arregi, Alberto Beloki, Mikel Cagigal, Iñaki Etxenagusia, Valen García, Juan Mari Ibarzabal eta Iñigo Olarte.\nZezenketari buruzko argazki erakusketa\nBerinterpretazio proiektuko argazki erakusketa


Kanpainak - Profesionales y Medios\nKanpainak eta kolaborazio hitzarmenak\nTourist or Friend kanpaina\nEgunerokotasunetik gertuago dagoen kanpaina, berritzailea, aholku erabilgarriekin.\nBilbao Bizkaia gozatu lagun moduan, ez turista moduan.\nSei lagun, Bilbao Bizkaiaz gozatzeko sei modu. Benetako pertsonak, gazteak, eta leku bakoitzean jatorria dutenak. Sei eduki-atal, 30 bidaia-aholku baino gehiagorekin. Erabiltzaileekin batu epe ertainera harremana ezartzeko. Etor daitezkeen turisten harremanak ezartzeko datuak lortzen ditugu.\nCo-Marketing ekintzak hegazkin-konpainiekin\nBilbao Bizkaia Action Group-aren Aireko konektagarritasunaren bidez, Bilbao Bizkaia elkarlanean aritzen da hainbat hegazkin-konpainiarekin aire-bideak garatzeko. Aldi berean, lankidetza-hitzarmenak sinatzen ditu komuneko interesa daukaten merkatuetan co-marketing ekintzak egiteko.\nDeskargatu daitezkeen fitxategiak\nTurismo Sustapenerako Kanpaina Digitala\nEgunerokotasunetik gertuago dagoen kanpaina, berritzailea, aholku erabilgarriekin. Bilbao Bizkaia gozatu lagun moduan, ez turista moduan.


Sustatzailea - Belbin euskaraz\nHasiera » Ekipo rolak » Sustatzailea\nEkarpena: Desafiatzailea, dinamikoa eta presiopean langile ona. Oztopoak gainditzeko iniziatiba eta kemena ditu.\nBaimendutako ahulezia: Baikorregia izan daiteke. Hasierako ilusioa desagertzean interesa gal dezake.\nEz harritu hau egiten badu: Oldarkorra eta umore txarrekoa bihur daiteke gauzak egin daitezen lortzeko ahaleginean.\nTaldeari erronkak jarri eta aurrera egiten bultzatzea, helburuak eta xedeak lortzeko.\nSustatzaileak pertsona dinamikoak dira, oso motibatuak, nerbio-energia handikoak eta lorpenak lortzeko premia handikoak. Gauzak ahalik eta azkarren egiteko interesa dute.\nEgoskorrak eta asertiboak, bultzatzaileek gozatu egiten dute lehiaketarekin eta erronkekin, eta ausardi handia dute oztopoak gainditu eta irabazteko. Seguru agertzen dira zalantzak dituztenean ere, ez baitute uzten besteek ikus ditzaten.\nSustatzaileek lideratzea eta beste batzuk ekintzara bultzatzea gustatzen zaie. Gauzak egiteko irrikaz daude, eta ez zaie axola gustuko ez diren erabakiak hartzea gauzak gerta daitezen. Presiopean hazi egiten dira eta aldaketa kudeatzeko oso egokiak dira. Zuzendaritza-eragina dute, eta taldeko eztabaidak edo jarduerak helburu eta jomugetara bidera ditzakete. Onak dira ekipoen inertzia eta konplazentzia jorratzeko, baita taldea bere helburutik urruntzen ari denean esku hartzeko ere.\nGauzak egiteko ahaleginean, Sustatzaileek beste pertsona batzuen sentimenduak alde batera utzi eta animoak alda ditzakete. Eztabaidatzea gustatzen zaie, eta taldean gatazkarik badago, sarritan erdigunean egoten dira.\nTaldearen arrakastarekin erabat konprometituta daudenez, etsipenaren edo frustrazioaren aurrean erantzun emozional sendoa emateko joera ere badute, eta posible da, beraz, taldeak hau kudeatu behar izatea.\nTalde batean bultzatzaile gehiegi egoteak ere arazoak sor ditzake, konfrontaziorako eta borroka sutsuetan parte hartzeko joera baitute. Elkarrekin eraginkortasunez lan egiteko, sustatzaileek, askotan, argi eta garbi markatu behar izaten dituzte beren aginte-arloak eta ildo paraleloetan jarraitu behar izaten dute lana.\nSustatzaileak aldaketa bultzatzeko duen grinak gogogabe geratu den taldea indarberritzen lagun dezake, baina eztabaidak ere eragin ditzake. Behin gatazka sortuta, sustatzaileek ez liekete aurkariei gorrotorik izan behar, egoera umore onez edo barkamena eskatuz berreskuratu beharko lukete.\nIkuspegi errealista eta helburuetara bideratutakoa mantentzea. Zer eta noiz lor daitekeenari buruz hitz egin, epemugak jarrita.\nZure argudioetan eraso pertsonalak egitea edo eztabaidaren gaitik urruntzea. Anbiguotasunez tratatu.\nKoordinatzaileak dira Sustatzaileak hobekien gidatzen dituztenak, duten energia bideratu dezaketelako. Halaber, Monitore-Ebaluatzaileen gidaritzapean, ekintzara jo aurretik pentsatzen lagun diezaiekete.\nArduradun gisa, Sustatzaileek ondo egiten dute lan Ezartzaileekin, haiek zereginean jartzen duten efizientzia eta ikuspegia balioesten dutelako, edo sor daitekeen edozein gaizki-ulertu leundu dezaketen Kohesionatzaileekin.\nSustatzaileak ondo prestatuta daude erritmo bizkorrean lan egiten den talde batean jarduteko, lidergo argi eta lortutako emaitzen erantzule egiten dena baldin badu.\nTalde-lana, lidergoa, autoestimua, asertibitatea, negoziazioa, ikuspena, helburu-argitasuna, dinamismoa, presioari erantzun ona, jarrera, aldaketara egokitzea, lehiaketa-espiritua, karisma, nork bere burua baieztatzea, anbizioa, motibazioa, ausardia, arriskuaren onarpena, inspiratzailea, berrikuntza, malgutasun kognitiboa, erresilientzia, adimen emozionala.


Noiz izango da Unibertsitatera Sartzeko Ebaluazioa? – Lauaxeta Ikastola\nPixkanaka-pixkanaka ikasturtean aurrera egiten ari gara. Egun hotzak atzean geratzen doaz, eta apurka-apurka udaberria kukuka daukagu, eta horrekin batera, azken ikasturteko ikasleentzako erronka nagusietako bat: Unibertsitatera Sartzeko Ebaluazioa.\nNoiz izango da? Informazio hau eta gehiago aurkituko duzu EHUren esteka honetan eta beste artikulu interesgarri honetan.\nAurreko albisteaPlanetaren aldeko ipuinen irabazleakHurrengo albisteaZertarako balio dit hau ikasteak?


Soli-B-darioak: C Taldea - Frida Kahlo\n💚💜💛💙C TALDEA - FRIDA KAHLO💚💜💛💙\n“Pies para que los quiero si tengo alas para volar” – Frida Kahlo\n😊NOR IZAN ZEN?\nMargolari mexikar bat izan zen. Bere sufrimentuaren ondorioz munduko margolari garrantzitsuenetariko bat bihurtu zen. Berak erakutsi zigun zerbait hau izan zen: edonork edozer egin dezakeela , ibili ezin ez badu ere. Horretaz gain, konplexuak ez izaten eta bakoitzaren burua onartzen erakutsi zigun.\nLEHENENGO EGUNA (06/02/2017)\nLehenik eta behin, inkesta bat egin dugu, eta hauek izan dira galderak eta erantzunak:\n1. Zein da zure ilearen kolorea?\n2. Zein da zure begien kolorea?\n3. Zein da zure altuera?\n4. Zein da zure oinaren tamaina?\n5. Zein da zure ama hizkuntza?\nAriketa honekin atera dugun ondorioa hau da: denok oso desberdinak garela baina gure berdintasunik handiena desberdinak garela da.\nAzkenik egin dugun jarduera, debatea izan da. Galdera batzuei buruz gure ikuspuntua eman dugu, eta honela debate bat sortu dugu. Horri esker, honetaz konturatu gara:\nDenok ikuspuntu oso desberdinak ditugula.\nEz gara erantzun argi batera heldu.\nPertsona batzuek asko hitz egiten zuten, argudiorik gabe.\nLanari erreparatuz, batera ondo lan egiten dugula konturatu gara. Beste aldetik, egia da, batzuetan gutxiago hitz egin beharko genukeela eta lanean sartuago egote, hau da, adiago egoten.\nBIGARREN EGUNA (07/02/2017)\nTitularra: Aurreiritzi asko, errealitate gutxi.\nAbesti hau aukeratu dugu gure ustez mundua aldatu nahi baduzulako zure burua aldatu beharko zenuke lehenengo.\nAzken bi mende hauetan hedatu da gehien bat.\nArrazaren arabera ondorio okertuetara heltzen gara. Adibidez: azalaren kolorea.\nKulturaren edo etniaren arabera epaitzen da jendea\nNorberaren kultura besteena baino garatuagoa dela pentsatzea.\nHistorian zehar zelan hedatu zen arrazismoa\nJendea epaitzen dugu itxurarengatik\nBatzuetan ez gara konturatzen arrazistak izaten garela\nEspainiara pateretan etortzen den jendeari ongi etorria eman beharren diskriminatzen dizkiegu.\nArgazki hau oso ondo adierazten du gaur ikasitakoa:\nArgi dago, gaur atzo baino hobeto lan egin dugu. Askoz gehiago hitz egin dugu gure artean eta gehiago konektatu dugu. Power pointa egitean bata besteari lagundu dio. Oraindik gure artean hobeto egon ahal gara.\nHIRUGARREN EGUNA (08/02/2017)\nTitularra: Historian zehar berdintasuna lortu nahian.\nHistorian zehar berdintasuna lortzeko borroka.\nMartin Luther King Jr.-en bizitzaren garrantzia.\nGaur egungo arrazakeria.\nGaurko eguna lasaiagoa izan denez, ez ditugu gauza gehiegi taldean egin. Taldean egin duguna, hau da, prezia, oso ondo egin dugu. Gaur ikasitakoa izan da, historian zehar jende asko borrokatu duela berdintasunaren alde. Biharko helburua taldean hobeto lan egitea da, komunikazio gehiago eta dudak ditugunean galdetu.\nLAUGARREN EGUNA (09/02/2017):\nZuen hitzetan, zer esan nahi dute hurrengo kontzeptuak?:\nOngia: moralki ona den guztiaz osatuta dagoena.\nBerdintasuna: denok berdintasunarekin tratatzea.\nTolerantzia: beste pertsonen ideiekin ados ez egon harren, bere ideiak errespetatu.\nBertutea: ohiturak hartzen dituzunean, ohitura hau one bada, bertutea deitzen zaio.\nAskatasuna: pertsona baten boterea zerbait egiteko erabakitzeko.\nBolondresa: ezeren truke zerbait egitera prestatzen den pertsona.\nZure ustez zer lotune dute kontzeptu horiek eskubide-berdintasunaren aldeko borrokarekin?\nPLATON: Bai, bera uste zuelako ongia berme bakarra zela gizakien munduan justizia ezarri ahal izateko.\nARISTOTELES: Ez, ez dituelako arrazoiak ematen gizarteari buruz baizik eta gizabanakoari buruz.\nEgizue taula bat eta banatu hiru ataletan:\n1- Etorkizun probable\n2- Gustatuko litzaiguken etorkizuna\n3- Gustoko etorkizun hori nola lortu?\nAristoteles, Platón eta Rosseau, gaur egungo filosofia ulertzeko oso garrantzitsuak direla. Horretaz gain, etorkizunari buruz pentsatu dugu. Hori gutxi balitz, kontzeptu asko ulertu eta barneratu ditugu. Haien artean tolerantzia eta bertutea nabarmentzen dira.\nEtorkizuna gaur egungo gizartearen antzekoa izango dela. Gu gai garela gure iraganerako konpobideak aurkitzeko.\nEgunaren hasieran, lan kooperatiboa egin behar izan dugu. Ez zaigu hau asko gustatu baina ondo lan egin dugu. Geroko jardueretan askoz hobeto egon gara eta barre asko egin dugu. Gure ikuspuntuak iraganari begira eman ditugu eta azken ariketan asko konektatu dugu hobeto dakigulako zer pentsatzen dugu gure artean taldeari buruz.\nBOSTGARREN EGUNA (10/02/2017)\nGaurko lehenengo ekintzan arrazismoaren aurkako rap-a izeneko abestia entzun dugu eta handik hainbat esaldi esanguratsu atera ditugu. Guzti horietatik hauek izan dira gehien gustatu zaizkigunak:\nPor muchas canciones que hagamos...\nPor mucho que nos manifestemos...\no caigan a lo largo del terreno\nno nos concienciamos, así nos va...\nEsaldi hau gustatu zaigu argi eta garbi adierazten duelako, ekintza guzti hauek eginda ere, ez dugula jendea kontzientzatzea lortzen. Bakoitzak gure aldetik erbait gehiago jarriko beharko genukeelako eta gure artean gehiago errespetatu beharko ginatekeelako zerbait benetan lortu ahal izateko. Gure inguruko jendea kotzientziatzea lortuko bagenu eta kateak jarraituko balu, mundu osoa kontzientziatzealortuko genuke.\nTú no eres racista, tío, eres imbécil\nPor culpa de unos padres ignorantes eres dócil...\nla frontera está en la piel de cada uno y todos nuestros nietos serán grises...\nEsaldi hau aukeratu dugu, uste dugulako hezkuntza gauzik garrantzitsuenetariko bat da. Hezkuntza zure bizitza baldintzatzen duena da. Zure gurasoak arrazistak badira, aukera gehiago dituzu arrazista izateko, horregaitik gurasoak kontzientziatzea garrantzitsua da. Tristea da, heldu garela puntu batera aurreiritzi hainbeste ditugu jendearengan baztertzen garela beste leku batekoak direlako, azal kolore berdina izan arren.\nASTE HONEN ONDORIOA:\nAste honetan zehar gauza asko ikasi ditugu berdintasunari buruz, gure ustez gauza asko daude gure eskuen artean mundua leku hobe bat egiteko:\nGurasoak kontzientziatu: Gurasoei solidaritate astearen ondoren, ordu eta erdiko hitzaldiak ematea ideia ona iruditzen zaigu, haiek direlako azken finean gazteak hezten dituztenak. Horrela aste solidarioan zehar, hitzaldien prestakuntzak egin ahalko genituzke.\n2. Zure burua aldatu: Gure ustez, aldaketa pertsona bakoitzaren barrutik irten beharko litzateke (horregatik abesti hau) besteak errespetatuz eta aurreiritziak baztertuz.\nCAMPAIGNS: Kontzertu solidarioak (ANCUR)\nGaur egungo baliabideekin gauza asko egin ditzakegu, azken batean, GU gara etorkizuna. Gure ustez solidaritare astea egitea eskolan asko zabaldu dizkigu begiak. Uste dugu hau munduko eskola guztietan egin behar dela. Arrazismoa nondik etortzen den ulertzea, zure herrialdean gertatutako gauzak... hezkuntza etorkizunaren giltzarria da. Horregaitik denok hezkuntza izan behar dugu.\nBideo OSO esanguratsuak!!\n🙋Adeitasunez, Frida Kahlo taldea.🙆\nItxaso Alonso 10 de febrero de 2017, 3:38


Zeinen garestia den liburu bat! Zenbat kobratzen duten musikariek! Ordubeteko antzezlanerako hainbertze ordaintzea ez al da gehiegi? Bertsolari batek hainbertze irabazten badu saio bakoitzeko erraz aberastuko da! Koadro batengatik ezin da hainbertze eskatu! Marrazkiak egitetik soilik bizi da?! Zenbat kostatzen da bada kartel bat egitea? Pelikula ziztrin bat ikusteko kartera hustu dut!\nZeinen garrantzitsua den sormena lantzea eskoletan. Arazoei aurre egiteko irudimena beharrezkoa da. Herriaren izana kulturaren bidez garatzen da. Norberaren garapenerako sorkuntzaren balioa ezinbertzekoa da. Sortzaileen lana gutxiegi baloratua dago.\nEsaldi guzti hauek bere burua ezkertiar, aurrerakoi, abertzale, komunista, sozialista…tzat duen lagunei entzundakoak dira. Denok ditugu kontraerranak eta onartzea bertzerik ez dagokigu (ala aldatu ez bada gutxitu ditzakegu, ezta?).\nEz dut txaparik sartuko kontu honekin, sentitzen dudana adierazi nahi nuke bakarrik. Tristura, pena, amorrua, haserrea, kezka, egonezina,… sortu ohi didate lagunarteko eztabaidetan horrelako solasek. Irudipena dut beti justifikatzen ari naizela justifikatu beharrik ez duen zerbait. Are gehiago, ulertezina iruditzen zait jarrera kontraerrankor hau.\nDatorren gizarte berri honetan sortzaileen inguruko hausnarketa gure etxe zein ingurunetik behar den bezala hasteko unea da. Kanpora begira denbora gehiegi daramagu eta etxetik hasi gaitezen herri honen kultur zein sormen ekoizpenak baloratzen. Izan ere, euskal kulturaren alde guztiok omen gaude, baina nork egiten du gero bere alde? Instituzioen zain egon gabe badago zer egin.\nEta bai, hausnarketarako lehenengo premisa argi eduki behar genuke: herri kultura ezin da inoiz dirutan baloratu. Edo bai? Zertan eta zertarako xahutzen dugu gure dirua?\nTestu hau ere niri iritziaren antzera kontraerranez beteta dago baina aitzinera begira sentitzen dudana adierazi nahi nuke bakarrik: ilusioa, gogoa, poza, motibazioa,…\nTags: dirua Kontraerranak kultura kulturgileak prekarietatea soldata sortzaileak


Urtean zenbatetan mozten duzu ilea? Zeinek mozten dizu? Nola? Ardiei urtean behin edo bitan moztu ohi zaie ilea, eta ile-moztaileek egiten dute, bizar-makina indartsu bat erabiliz. Udan eta neguan egin ohi dute, eta garbi-garbi geratzen dira ardiak: jezteko garaian erraztu egiten baitu lana ile laburra izateak!\n“Denetarik jan behar da”. Zenbat aldiz entzun duzu esaldi hori? Eta ez da txantxa! Bada, landareek ere denetik behar izaten dute ongi hazteko. Horregatik, loreei ongarria bota behar izaten zaie noizean behin. Loreontziko lurra 'gastatu' egiten da, hau da, propietateak galtzen ditu denborarekin, eta galdutako elikagaiak berrezarri behar zaizkio.\nAnimalia basatiek ihes egiten dute gizakiren bat inguruan sumatu orduko, eta ez da harritzekoa: ez dakite nor den ehiztaria eta nor ez;\nArrosak eta arkakaratsak, landare politak eta usain atseginekoak izaki, etxe eta lorategietan landatzen dira antzina-antzinatik.


Si no sabes euskera, aprende! | Paradisutik\nHasiera » euskara » Si no sabes euskera, aprende!\nAtalak: euskara, herri mugimenduak\nRosa Martínezen euskara mailagatik sortu den polemika dela eta, gogoratu naiz duela ia hogei urte Gasteizko hainbat lagun holako pegatinak itsasten ibiltzen ginela parranda gauetan. Pegatinak, gainera, bazuen hatz erakuslea ikusleari zuzendurik. Artean, Unidad Alavesak euskera voluntario kanpainak bazuen oihartzuna Gasteizen. Gaur egun ez nuke holako pegatinarik jarriko. Eta arrazoia ez da Unidad Alavesarenak egin zuenik: Gasteizko jende gehienarentzat pegatina hori, bere hutsean, ez zen oso justua.\nEra guztietako ikasleak izan nituen euskaltegian. Jendea matrikula-saria (gu ahalik eta merkeena jartzen saiatu, eta, hala ere, garesti) ordainduta etortzen zen. Orduan, ordutegi ugariena gaueko 20:00etatik 22:00etara zen, astelehenetik ostiralera. Egun ia hutsik dago ordutegi hori. Nola aldatu diren gauzak, kamarada. Neuri ere nagi infinitua emango lidake asteko 5 egun, ordutegi horretan, eguna ostendu, eta gorputza Aski da! oihuka ari zigularik, euskara maiteari emateak.\nIVAPera, berriz, goizez joaten ginen, han funtzionario eta funtzionario-gaiei ematen genien eskola, beren lan-orduetan. Autobusez eramaten zituzten. Aukeran ere bazuten barnetegietara joatea, hori ere administrazioaren kontura eta beren lan-egunetan. Bertan, IVAPen, entzuten genituen euskararen kontrako kexa gehien. Normalean, nik, euskara debalde eta laneko denboran ikasteagatik beste batzuen aldean zorionekoak zirela aho txikiarekin gogorarazi arren, arrazoia ematen nien: Zuri ez dizute euskara irakatsi eskolan eta arrazoi duzu horrekin kexu izatea. Ez da bakarrik euskara irakatsi ez izana, ez ziguten (nik neuk ikasi nuen eskolan kasu) ez euskara, ez euskal kultura, ez eus deusik erakutsi. Beraz, normala zen eus hasten zen edozer gauzari, gutxienez arrotz iritzi edo errezeloa izatea.\nA ereduan ikasi duen pertsona batentzat zer da normalagoa, euskara maitatu eta bi-hiru urtez ikasi nahi izatea (gehienetan norbere poltsikotik ordainduta) ala euskara (herrialde txiki bateko hizkuntza gutxitu eta garesti hori) ez hainbeste maitatu eta ez ikastea?\nEuskararen ifrentzu gaztelania. Aurrekoan Gasteizko EPAn helduei gaztelania eskolak ematen dituen lagun bati galdetu nion zenbat ikasle dituzten. Hiru-lau mila lagun. Gasteizen gaztelania debalde ikasten.\nEuskarazko murgiltze-eredu publiko eta bakarra ezarri, eta pertsona gazte-heldu guztiek euskara guztiz debalde (ez diruz lagundua) izateko eskubidea ez duten bitartean, zer ari gara pertsonei euskara ez dakitela leporatzen eta arbuiatzen?\nPertsona batek euskara ikasi ez izanagatik egin dugun kritika bakoitzeko euskararen doakotasuna eta unibertsaltasuna borrokatzeko erabili bagenu, euskararen herri zabalago batean biziko ginateke.\nSi no sabes euskera, aprende! • ZUZEU - […] Ruben Sanchez Bakaikoak Argia aldizkariko Paradisutik. […]\ngaltzaileak gaitunk, baby


Dani Martirena: "Oroitzapen txikietan dago memoria handiaren oinarria" - Diario de Noticias de Navarra\nDani Martirena: "Oroitzapen txikietan dago memoria handiaren oinarria"\nelkarrizketa miren mindegia / argazkia utzitakoa 27.12.2020 | 00:21\nDani Martirena kazetaria eta idazlea eta Ana Ibañez ilustratzailea, euren lan berriarekin.\nAna Ibañez ilustratzaileak eta Dani Martirena idazleak elkarlanean sortutako laugarren haurrentzako bilduma plazaratu berri dute, 'Amonarenean kea'.\nHaurtzaroaren gozotasuna, amonaren etxeko epeltasuna, oroimena eta memoria uztartzen dira Liburu Iletsuak zigilupean autoekoiztutako Ana Ibañez ilustratzailearen eta Dani Martirena kazetari eta idazlearen lan berrian. Ale bat ere gehitu nahi izan diote bildumari, izan ere, helduei zuzendu eta irakurketa partekatu baterako parada eskaintzen duen bigarren kontakizun bat gehitu dute akaberan, 36ko gerrako samina gogora ekartzen duen errelatoa.\nAna Ibañez ilustratzailearekin batera plazaratzen duzun laugarren liburua duzu Amonarenean kea. Kasu honetan, oroimena hartu duzue hizpide.\n–Bai, oroitzapenak gehienbat. Irudi-tzen zitzaigun oroitzapenen edo oroimenen gaia ez dela sobera landu haur literaturan, badagoela hutsune hori. Aspalditik genbilen oroimenaren inguruko liburutto bat egiteko gogotan: orain dela bi urte, Anak Marrazioak izeneko ekimen batean parte hartu zuen, non oroitzapenak eta gastronomia uztartzen ziren. Handik ekarri zuen ideia, baita zirriborroak ere, igandero bere amatxiren bueltan elkartzen zirenekoak.\nAmona dago kontakizunaren erdigunean, memoriaren transmisioaren figura nagusi bezala akaso?\n–Bai, amonaren irudia, sukaldea bere ere€ Etxe guztietako bihotza izan daiteke sukaldea, etxe guztietan badago plater jakin bat modu zehatz batean prestatzeko ohitura. Hori ere aditzera eman nahi genuen, etxe guztietan badagoela sukalde bat, sukaldean zapore bat, sukaldetik lurrin bat, etxeko tximiniatik kanpora egiten duen ke berezi bat.\nHortik izenburua, Amonarenean kea.\n–Bai. Hasiera batean, liburuaren izenburua Amonaren sekretua izan behar zen. Borobilagoa agian, baina hain borobila hamaika liburu daudela izenburu horrekin. Horrexegatik jo genuen bigarren honetara. Kearen irudia ere iruditzen zitzaigun nahiko hauskorra, kea ere hauskorra denez. Borobilagoa dirudi, orain, bigarren honek.\nKea, sukaldea, amona, memoria€ Sinbolismoz josi duzue bilduma, ezta?\n–Nik uste heldu batek hori guztia ikusi dezakeela, bai. Haur bat, seguraski, lehenbiziko irakurketa horrekin geldituko da: zein dibertigarria den igande batean amonarekin sukaldean ari-tzea, etxean gurasoekin ez bezala labana hartu eta jakiak moztea, arrautzak hautsi eta sukaldean bazterrak nahasten ibiltzea... Bigarren irakurketa batean, eta batez ere helduen ikuspegitik, beste sinbolismo guzti hori iradoki, behintzat, iradokitzen da, etxeko epeltasun hori. Oroitzapen txikienetan dago, nolabait, memoria handienaren oinarria.\nMariasun Landaren aipu bat gehitu duzue ipuinaren bukaeran. Laburbilduz, haurren literaturan gai gogorrak ere landu daitezkeela aditzera ematen du bertan. Asmoen deklarazio bat?\n–Erabat. Oroimenaren aldarrikapen moduko bat bai, eta haurren literatura desberdin baten aldarrikapen bat ere. Literaturak adierazteko modu guztiak behar ditu: gero eta gehiago izan, gero eta hobekiago. Gure lehenengo liburuan hipoteka hartu genuen gai nagusitzat. Badakigu ez dela haurrentzako ohiko gaia baina, zoritxarrez, haurrek badute hipotekaren berri. Ziurrenik, gainera, hemengo haurrek gehiago jakinen dute hipotekaz elefanteetaz baino. Izan ere, ez gara elefanteetaz inguratuta bizi, bai ordea hipotekez. Mariasun Landak erraten duen bezala, edozertaz hitz egin daiteke haurrekin, haien mailara noski, baina edozertaz.\nHitz egin daiteke eta hitz egin behar da?\n–Hori da. Ni eskolan nintzen garaian, 36ko gerra ikastea tokatzen zen bakoitzean uda hasten zen. Hau da, ez genuen sekula ikasi 36ko gerra. Eta orain dela gutxiko gertakaria da. En-tzuten ditugunak entzunda zenbait ordezkari politikoren aldetik, ez dakit ez ote den antzeko zerbait errepika-tzen ariko. Hori guztia gure haurrei azaldu beharrean gara.\nHortik bilduman bigarren istorio bat sartzeko ideia?\n–Printzipioz, liburua ipuinera mugatu behar zen. Gure asmoa argazki bat hartu eta atzeko aldean errezeta bat idaztea zen, kontakizunean aditzera ematen den bezala. Baina egun batean interneten nenbilela, ipuinean Itsasoan garia izendatu dugun istorio hori aurkitu nuen. Agian memoria historikoaren bueltan daudenek ezagutuko dute baina nik ez nuen ezagutzen. Argazkian, irakaslea agertzen da eta inguruan ikasleak: bai tamainaz, bai orrazkeraz eta itxuraz ere, Anak ipuinarentzat ilustratu zituenak ziruditen. Lehenengo, argazkia erabili ahal izateko eskubideak lortu genituen. Antoniren istorioak hainbertzeko indarra zuenez, beste kontakizun bat eskatzen zuen, horregatik erabaki genuen bigarren kontakizun bezala sartzea: helduek irakurtzeko eta irakurketa partekatu horretan haurrei ahal duten moduan eta egoki ikusten duten moduan kontatzeko.\nLiburu Iletsuak zigilua sortu duzue zuen lanak plazaratzeko.\n–Bai, zigilu hori erabiltzen dugu beti autoeditatzen dugunean. Hankaz gora du amak mundua, Jonek Jone izan nahi du eta Amonarenean kea zigilu honekin atera ditugu; eta Cosimoren katiuskak, Etxepare saria irabazi zuenez, Pamielarekin argitaratu zen. Etxe bat eman nahi genien gure liburuei.\nAutoekoizpenaren mundua ez da erraza€ Zer nolakoa izan da esperientzia?\n–Badu gozotik eta gazitik. Gozotik, zuk erabakitzen duzulako hasieratik bukaerara arte azala, liburuaren neurria, paper mota, letra tipoa€ Horrek guztiak ilusioa ematen dizu, baina dirua ere eskatzen du. Polita da, baina neketsua ere. Zuk banatu behar duzu, zuk eman behar duzu liburuaren berri. Horrek ematen dizu ere gozotik, azken batean ume ttiki bat bezalakoa delako liburua, eta zuk zeuk zaintzen duzu inork baino hobekiago. Nahiz eta jakin zaila den eskaparate batean bazterretik sortu den horrelako liburu bat aurkitzea€\nBanatzerako orduan, argitaletxearen babesa nabaritzen da.\n–Bai, argitaletxeek betiere bertze presio bat eragin dezakete handik edo hemendik liburu hori ezagutzera emateko. Guk, bazterretik sortutako lana dugu. Baina egia da aurreko hiru bildumetatik bi horrela egin ditugunez, eskarmentua badaukagula. Beldurra ematen digu baina ez erabateko beldurra. Euskadi Literatura Sarietan, haur literaturaren sailean, aurreko hiru liburuak izan dira hautagaiak, eta hori ere nabarmen-tzekoa da. Harrera oso ona izan dute hiruek. Jonek Jone izan nahi du, adibidez, atera eta segituan agortu zen. Ez dugu indarrik bigarren edizio bat egiteko beraz, liburua daukanak, zorioneko.\nLaburpena. Haurtzaroaren gozotasuna, amonaren etxean ezkutuan den sekretua, oroimena eta memoria daude aletuta. Helduek eta haurrek gozatzeko modukoa, sekretutik sekretura, oroitzapenetik oroitzapenera izan ginenaz eta garenaz hausnartzeko irriz zein malkoz.\nLiburua non eskuratu. Iruñean: Katakrak, Chundarata eta Karrikiri. Elizondon: Axular, Nafarpres. Donezteben: Ostiz. Berako eta Lesakako liburu-dendetan. Laister, Elkar liburu-denda guztietan.


Eduardo Chillida-ren (Donostia, 1924–2002) lehenengo erakusketa Parisen egin zen 1950ean. Ordurik hona, hainbat erakusketa eskaini izan zaizkio Houstonen, Berlinen, Madrilen, Caracasen, Londresen, Palermon eta Bilbon (zehazki Guggenheim Bilbao Museoan). Gaur egun bere lana mundu guztiko hogeita hamar museo baino gehiagotan dago ikusgai. Bere eskulturak Donostiako itsasoaren parean, Japoniako mendietan eta hiri ugaritan daude, besteak beste Washingtonen, Parisen, Lunden, Münsterren, Madrilen, Palman, Gernikan edo Berlinen. Bere bizitzan zehar, dauden ia sari guztiak jaso zituen Chillidak: Veneziako Bienalaren saria, Kandinsky saria, Wilhelm Lehmbruck saria, Príncipe de Asturias saria, Alemaniako Kaiserring saria eta Japoniako sari Inperiala.\nBere obra ugari omenaldiak izan ziren, eta berarekin nolabaiteko lotura zuten artistei zuzendu zizkien hark; adibidez, Braque, Calder, Giacometti, Miró, Twombly eta beste hainbat idazle, filosofo eta laguni bere laguntasuna, errespetua eta gorespena adierazteko. Guztira, 80tik gora eskultura, 58 estanpa eta bi marrazki egin zituen Chillidak persona haien oroimenez eta ageriko erreferentzia duen lehenengo obra Vivaldiren omenez I da, 1951koa. Zehazki, poetarik kutunena zuen san Joan Gurutzekoari eskainitakoak dira bi marrazkiak, eta nolabait ere gaztelau mistikoaren zenbait bertsoren transkribapen grafikotzat har daitezke. “Eskainitako” lan horietako gutxi batzuk lagunei (Rafael Elósegui, Manolo Millares, Rafa Balerdi, Annely Juda, Cristobal Balenciaga eta abarri) eta familiartekoei (emazte Pilar-i, alaba María-ri haur txikia besterik ez zenean eta abar) dagozkie; gainerako guztiak, berriz, erakarpena sentitu izan zuen idazle (poeta edo filosofoei), musikari edo artistei eskaini zizkien, eta horiek ere besteen eskulturak edo pinturak interpretatzeko saiakeratzat har daitezke.


azaroa | 2016 | Nafar periferiatik | Page 2\nMonth: azaroa 2016\n2016(e)ko azaroaren 20a\nAskatasuna, letra larriz idatzia, betiere etorkizun.\nCategories AskatasunaCategories aukerak, etorkizuna, utopia\n2016(e)ko azaroaren 19a\nPentsamendu merkea, merkatu legetik kanpo: eskaria handia gora behera, merke saltzen da.\nCategories PentsamoldeakCategories hedabideak, kultura, merkatu_legea\n2016(e)ko azaroaren 18a\nNeofitoak, arruntean, fede berrien neofito bai, euren lehengo izaerako neofito ere bai.\nCategories BizitzaCategories izaera, neofitoak\n2016(e)ko azaroaren 17a\nMaiz garaileak ez daki nor garaitu duen gerran. Hortaz, gero, itsuan eginiko errepresioa eta garaitu beharreko etsai berrien sorrera.\nCategories EstrategiaCategories errepresioa, garaipena, itsukeria\n2016(e)ko azaroaren 16a\nDesagertzeko bidean dauden espeziez kezkatzen ez diren ergel lixtoen espeziea, berau arriskutik libre dagoelako.\nCategories PentsamoldeakCategories bizitza, ekologia\n2016(e)ko azaroaren 15a\nJaiotzez libre garela erraten digu Zuzenbide Naturalak. Jaiotzean bezain libre biziko bagara…, atera kontua!\nCategories AskatasunaCategories iturria, naturaleza, zuzenbidea\n2016(e)ko azaroaren 14a 2016(e)ko azaroaren 14a\nDemokrazia Amandrearen estela\nHaragietan oparo eta gorputz sendoko amandre gisa irudikatu zuten atenastarrek Demokrazia. Bi estelatan jarri zuten irudiaren kopia bana, Mazedoniako Filiporen konkista baino bortz urte lehenago. Konkista gertatu eta bi estelak bota zituzten eta galdu, horietako bat XIX mendean aurkitu zen arte. Zutik agertzen zaigu geure amandrea, bere eskuinean eserita dagoen gizon bati, sendo eta indartsua berau ere, koroa bat buruan jartzen dion unean. Demokrazia Amandreak herriari ematen zion horrela subiranotasuna.\nGaur egun, itxuraz, bere sasoi historikorik sendoena gozatzen ari da demokrazia, hainbertzeraino non enpresa handien interesen aurrean politika makurrarazi nahi dutenek ere demokrazia hitzaz betetzen baitute euren ahoa. Hala ere, zintzo izatera, atenastar alegoria hura bezain oparo eta sendo irudikatuko ote genuke gaur Demokrazia Amandrea? Ez ote legokioke, aitzitik, irudi anorexiko bat? Ez horrela, baina bai agertu dela interneteko sareetan barna Askatasuna Amandrea, New Yorkekoa, bere aurpegia eta begiak eskuez estaltzen, Trumpen garaipenaren aurrean espantuka.\nDuela gutxi, AEBetako hauteskunde kanpaina martxan zegoela, Europa zaharreko intelektual ezkertiar erradikal omen den horietako batek topa egin zuen Trumpen garaipenaren alde, hobe izanen zelakoan balizko iraultza baterako. Modan egon da nola edo hala intelektual hori gure artean, halako moldez non ematen baitzuen gutako inork, nor izan nahi izatekotan, jai zuela hari irakurri ezean. Eta hasi nintzen ni neu irakurtzen. Hasi, eta lehen lanarekin nahikoa nuela erabaki ere, nahiago nuela On Inor Ez izaten jarraitu. Eta hemen nauzue On Inor Ez gisa, New Yorkeko Amandrearen espantuekin bat egiten.\nBistan dena, Hillary Clinton ez da irudirik onena atenastar Demokrazia Amandrearen kopia bezala. AEBetako bipartidismoak eta hau mugiezin bihurtzeko hauteskunde sistemak autopista azkarra ireki dute ekonomia gidariak erraz iritsi ahal izateko Demokrazia Amandrearen tenplura eta haren irudi oparo sendoaren ordez irudi anorexiko bat jartzeko, ekonomia gidariek demokrazia eta politika euren interesen aurrean makurrarazteko.\nSistema federala da AEBetakoa, eta ez nau harritzen, are gutxiago eskandalizatu ere, hortaz, boto gehien lortu duena galtzaile atera izanak. Bertze kontuak dira On Inor Ez nauzuen hau eskandalizatzen dutenak: haien bipartidismoaren mugiezintasuna ziurtatzeko duten sistema elektoral zeharkakoa, gutxiengo batek bakarrik parte har dezan boto emaileak uxatzeko sistema, demokraziaren ahulezia lobby ekonomikoen aurrean, erran nahi baita bi alderdien gaineko lobby ekonomikoen eragina ziurtatzen duen sistema, eta abar eta abar.\nClinton eta Trump artean, diferentzia gutxi mundu horretan, ados. Eta ez nauzue atenastar demokrazia historiko haren gurtzaile. Baina Trumpek Demokrazia Amandrearen balio utopiko guztien mespretxua gehitu dio lotsagabeki sistemari. Hitzek eta diskurtsoek ere egiten eta desegiten dute demokrazia, eta Trumpenak pikotxak dira atenastar estela berriro xehatzeko.\n(Diario de Noticias de Navarra-n plazaraturiko artikulua)\nCategories NazioartekoaCategories bipartidismoa, demokrazia, hauteskundeak4 Comments\n2016(e)ko azaroaren 13a\nZarathustra izan nahi zuen, baina Nietzsche izatera mugatu zen koittadua.\nCategories IdentitateaCategories nortasuna, pentsamena\n2016(e)ko azaroaren 11a\nBaita inpentsan hitz egiten dugunean ere, hitza bera, pentsamendu.\nCategories KritikagintzaCategories hitzak, pentsamendua


Elika ganadería | Albaitaritzako antibiotikoen salmentak behera egin du Europan - Elika ganadería\nBSE araudia aldatzen da ardientzako\nEuropako Medikamentuen Agentziak (EMA) argitaratutako txosten baten arabera, albaitaritzan erabiltzeko mikrobioen aurkako medikamentuen salmenta orokorrak % 20 baino gehiago jaitsi dira Europan 2011tik 2016ra.\nEuropar Batasunak (EB) emandako orientazioa eta animalietan antibiotikoak zuhurtziaz erabiltzeko kanpaina nazionalak eragin positiboa izaten ari dira. Horren erakusgarri da aipatutako txostena, 2016ko salmenten datu zehatzak aurkezten dituena; izan ere, bertan ikus daiteke azken urteetan beheranzko joera nagusitu dela.\nIa % 40ko beherakada egon zen polimixinen salmentan.\nMultzo honetan sartzen da kolistina, beste antibiotiko batzuekiko erresistenteak diren infekzio bakterianoak dituzten pazienteetan azken tratamendu gisa erabiltzen dena.\nHirugarren eta laugarren belaunaldiko zefalosporinen salmentek % 15,4 egin zuten behera.\nKinolonen salmentek % 13,6 egin zuten behera.\nSVACen txostenak agerian uzten du, halaber, Europako egoera ez dela homogeneoa; izan ere, datuak eman zituzten 25 herrialdetatik 16k % 5 edo gehiagoko beherakada izan zuten salmentetan, eta sei herrialdek % 5 baino gehiagoko gorakada erregistratu zuten.\nZer da ESVAC?\nAlbaitaritzako Mikrobioen Aurkako Medikamentuen Kontsumoa Zaintzeko Europako Proiektua da, eta Europar Batasun (EB) osoan mikrobioen aurkako medikamentuak animalietan nola erabiltzen diren aztertzea du xede. Hain zuzen, EBko eta Europako Esparru Ekonomikoko (EEE), gehi Suitza, 30 herrialdetako salmentei eta preskripzioei buruzko datuak ematen ditu.\nEMAk 2010eko apirilean ekin zion proiektu honi, Europako Batzordeak egindako eskaera baten harira. Batzordeak eskatu zion, hain zuzen, EBn eta Europako Esparru Ekonomikoan (EEE) animalietan erabiltzen diren mikrobioen aurkako agenteei buruzko datuak biltzeko ikuspegi harmonizatu bat garatzeko.\nESVAC proiektuko parte-hartzea nabarmen hasi da; hasieran bederatzi herrialde ziren, eta gaur egun 30.


Seme-alaben eta mendekotasuna duten pertsonen zaintza LHko titulua lortzeko baliozkotzen ahalko da | Consumer\nSeme-alaben eta mendekotasuna duten pertsonen zaintza LHko titulua lortzeko baliozkotzen ahalko da\nHezkuntza Sailak uste du 35.000 etxekoandre inguruk izango duela aukera hori\nHezkuntza Ministerioak titulu akademiko bat lortzea erraztu nahi die bere garaian ikasketak osatu ezin izan zituzten etxekoandreei. Hori dela eta, Lanbide Heziketako (LH) titulua lortzeko, baimena emango du haurrak, zaharrak edo ezgaitasuna duten pertsonak zaintzen esperientzia dutela frogatzeko. Haren kalkuluen arabera, 35.000 emakume, 25 urtetik gorako eta lan-esperientziarik ez duten etxekoandreak, balia daitezke aukera horretaz.\nKreditazioari buruzko Errege Dekretuak, datorren hilean onartuko denak, aukera emango du laneko esperientzia, prestakuntza estrakademikoa edo LH ertaineko titulaziorako baliozkotzeetan mendekotasuna duten haurrak edo pertsonak zaintzeko esperientzia itzultzeko. Ebaluazio proba baten eta berariazko ikastaroen bidez eginen da. Hezkuntza-sistemara itzultzen direnen eskura dauden lehen tituluak —guztira bi milioi pertsona izan litezke, Ministerioaren arabera— Mendekotasunaren Legearekin, haur-hezkuntzarekin eta energia berriztagarriekin lotutakoak izango dira.\nDekretu horrek hiru bide izanen ditu. Lehenengoak 20 urtetik beherakoen esperientzia onartzen du; bigarrenak, kreditutan, irakaskuntza ez-ofizialak konpentsatzen ditu, eta hirugarrenak, arestian aipatu denak, etxeko esperientzia baliozkotzen du.\nCabrerak uste du neurri horrek arrakasta izango duela mendekotasunaren arloan.\nMercedes Cabrera ministroak uste du neurri horrek arrakasta izango duela mendekotasunaren alorrean, 35.000 emakumek ere prestakuntza jasotzeko bidea izan baitezakete. Gehienak 25 urtetik gorako etxekoandreak dira, eta ezin dute lan-esperientziarik edo ikastarorik erakutsi, baina “bizitzan ikasi dutena egiaztatu ahal izango dute, etxeko bizitza antolatuz, etxea hornituz, mendekotasuna duten pertsonak edo haien seme-alabak prestatuz eta zainduz”. Horrela, Mendekotasunen Autonomia eta Arreta Sisteman (SAAD) sartuko dira zaintzaile gisa.\nHezkuntza-sistemara itzultzea erabakitzen duten emakume eta gazte horiek aholkularitza izango dute, beren ebaluazioarekin, ezagutzen egiaztapenarekin eta onarpenarekin zer lor dezaketen jakiteko.\nPrograma aitzindaria Katalunian\nKatalunian programa aitzindari bat jarri da abian, LHko hiru modalitateak integratzea aurreikusten duena (hasierakoa, langabetuei zuzendutakoa eta prestakuntzarekin jarraitu nahi duten langileei zuzendutakoa).\nIntegrazio horri esker, langabezian dagoen eta lanerako prestakuntzako ikastaro bat egin duen edonork ikasketak osatu eta titulu ofizial bat eduki ahal izango du. Horrek lagunduko du “egungo LH hobetzen eta Kataluniako enpresen lehiakortasuna handitzen”, adierazi zuten Lan eta Hezkuntza kontseilariek, Mar Sernak eta Ernest Maragallek, hurrenez hurren.\nGeneralitatearen ustez, aurten 4.500 pertsona inguruk jaso ahal izango dute ekimen hori, FP.CAT sare berriaren esparruan, hau da, aipatutako hiru modalitateetako ikasketa-planak bateragarri egiteko. Horrela, gela ikasleak eta pertsona langabeak partekatu ahal izango dituzte.\nPlanaren hasierako aurrekontua bost milioi eurokoa da, eta lehen fase honetan 12 proiektu egotea eta 2010ean 15 izatea aurreikusten da. Arlo profesionalen artean, honako hauek daude: automozioa, elektronika, ikus-entzunezkoak, informatika, turismoa, osasuna, administrazioa, logistika, energia berriztagarriak, elikagaien osasuna eta kimika industriala. Sarearen lehen bikaintasun-zentroa Bartzelonako Bonanova BHI da, sektore soziosanitarioan espezializatua.\nesperientzia etxe formación-eu seme-alaben zaintza titulu


Jorge Oteiza- Adriana Upcoming SlideShare\nby Brady Bubb\nJorge Oteiza- Adriana 339 views\nJorge Oteiza- Adriana 1.\nBiografia:

Jorge Oteiza orio (Gipuzkoa) jaio zen 1908an. Eta 2003ko Apirilaren 9an Donostin hil zen.

Euskal eskultorea eta arte-historiala izan zen . Madrilen medikuntza hasi zen ikasten baina hori ez zen bere gustokoa, bera gustoko zuena arkitektura izan zen. Medikuntza utzi eta arkitektura munduan murgildu zen. 3.\nBere hasierako lanak eragina izan zuen: Espresionismoan eta kubismoan.

\nMuseoa:

Museo hau Javier Saenz de Oiza arkitektorearen lada da. Nafarroako Eguiesibar eskualdean dagoen Altzuza udalerrian kokatutako museoa da, Zehazki iruñetik 9 kilometora. Bere izenak esan duen bezala bezala Jorge Oteiza Gipuzkoar eskultoreari egina dago, bertan bere artelanak bere bitzitan egindako artelanak daude. Museoa honetan 1.650 eskultura daude.

\nOteizaren eskultura batzuk: 6.\nApostoluak:

Oteizaren "apostoluak" eskultura Arantzazun (Oñati, Gipuzkoa) kokatuta dago.

\nAita Donostiari oroitarria:

2006.urtean egindako “Aita Donostiari oroitarria” Aginako harrespilen ondoan, Lesakan kokatua dago.

(lesaka) 8.\nOteizaren Triedroa:

“ Oteizaren Triedroa”, eskultura hutsaren gailurra Iruñan (Yamaguchi) dago egina.

(Yamaguchi) 9.\nOboidea:

“ Oboidea” Bilboko udaletxearen aurrekaldean kokatuta dago.

(Bilbo) 10.\nEraikuntza hutsa:

“ Eraikuntza Hutsa” altzairuzko eskultura, Donostin egina.

(Donosti) 11.\nEraikuntza hutsa

“ Eraikuntza Hutsa” altzairuzko eskultura, Donosti.

(Donosti) 12.\nEgilea: Adriana Iriarte. Recommended


Abdominal hipopresiboen tailerra Arrigorriagan apiriletik ekainera | Geuria\nAbdominal hipopresiboen tailerra Arrigorriagan apiriletik ekainera\nApirilean, maiatzean eta ekainean abdominal hipopresiboen tailerra eskainiko dute Arrigorriagako udal kiroldegian, astearteetan eta ostegunetan, 20:30etik 21:20era. Aurreikuspenen arabera, apirilaren 4an hasiko da ikastaroa.\nTailerraren helburua da zoru pelbikoko muskulatura indartzea, erditzeak, menopausiak edo adinak eragindako narriaduraren ondoren. Era berean, gernua galdu edota puxika, umetokia edo ondestea erortzen diren egoerak prebenitzeko egokia da.\nIkastaroan 15 lagunek parte hartu ahal izango dute. Horretarako izena ematea beharrezkoa da. Arrigorriagako kiroldegiko bazkideek martxoaren 25era arte daukate izena emateko eta 51 euro ordaindu beharko dituzte. Bazkide ez direnek martxoaren 26tik aurrera egin dezakete inskripzioa eta 93 euro ordaindu.\nSailkatuta: Abdominal hipopresiboak, Arrigorriaga, Tailerra\nKaay Feetch kultura topalekua izango da Basaurin martxoaren 23tik 25era\nArkotxako frontoia berrituko du Zaratamoko Udalak eta udarako prest egongo da


HABE IKASBIL: Emakumeak eta kirola\nTxirrindularitzan, esate baterako, oraindik badagoela bidea egiteko irizten dio Begoña Muruaga iritzi-emaileak, Euskadi Irratiko Faktoria programan egindako hausnarketa honetan.\nBEGOÑA MURUAGA. Maiatzaren 5ean, Gasteizen, 9 urtetik 16 urtera bitarteko neskek aukera izango dute futbolean, pilotan, saskibaloian edo eskubaloian jokatzeko. Lehiaketa horien helburua emakumeen kirolari bultzada ematea da.\nPozgarria da azken boladan emakume kirolariekin ikusten ari garena; izugarria da hainbeste emakume ikustea orain arte gizonezkoenak ziren kiroletan. Futbolean, adibidez, aurten marka guztiak hautsi dituzte emakumeek. Madrileko Wanda Metropolitano zelaian 60.000 pertsona baino gehiago bildu ziren partida bat ikusteko; eta San Mamesen, 48.000 baino gehiago elkartu ziren. Arrauna ere goraka doan kirola da; horren ondorioz, joan den urtean Emakumeen Traineruen Elkartea sortu zen; bertan, 14 arraun-klubek hartzen dute parte. Antzeko zerbait gertatzen da pilotarekin ere: emakumeak poliki-poliki bere lekua hartzen ari dira kirol horretan. Hala ere, oraindik alde handia dago emakume-taldeen eta gizon-taldeen artean antolakuntzari dagokionez, hedabideetan ematen zaien tratamenduari dagokionez eta laguntzei dagokienez.\nEmakumeak eta kirolari buruz ari naizen honetan, niretzat erreferentzia ezinbestekoa izan den emakume bat aipatu nahi nuke: Joane Somarriba txirrindularia. Somarribak maila gorena lortu du bere kirolean: 3 aldiz irabazi zuen Frantziako Tourra, 3 aldiz Emakumeen Bira eta 2 aldiz Italiako Giroa. Bestalde, Atlantako Joko Olinpikoetan, Munduko Txapelketan eta beste zenbaitetan ere hartu zuen parte, han eta hemen sariak eta dominak irabaziz.\nJoane Somarribari esker jakin nuen nik Frantzian Emakumeen Tourra zegoela eta Italian Emakumeen Giroa. Gauzak horrela, eta emakumeen txirrindularitzak zeukan bilakaera ikusita, ni konbentzituta nengoen garai hartan, hau da, 90eko hamarkadan, aurki ikusiko genituela emakumeak Espainiako Itzulian eta Euskal Herriko Itzulian. Ez da gertatu horrela.\nHor dago emakumeen gogoa eta grina, emakume kirolarien aldeko zaletuen jarrera ere garbia da; hala ere, oraindik bide luzea geratzen zaigu berdintasunerako.\nAthleticeko emakumeentzat, gabarra bai ala ez?\nEspainiako Futbol Liga nagusia irabazi dute Athleticeko emakumeek. Gabarra atera beharko lukete Bilbon hori ospatzeko?\nNumber of visits: 1148


“Anitz lan egin dugu, batez ere talde lana izan da herritarrekin” | “Anitz lan egin dugu, batez ere talde lana izan da herritarrekin” – iparraldekohitza\n“Anitz lan egin dugu, batez ere talde lana izan da herritarrekin”\nIa urte guztia Euskaraldian aritu da buru-belarri; zapore ona utzi dio ariketa sozialak, eta segur da herritarrak aktibatzeko bidea hori dela. Beste hainbat alorretan ere aritu da urtean zehar.\nJenofa Berhokoirigoin. Euskaraldiko Ipar Euskal Herriko koordinatzaile\nEuskaraldia koordinatzeaz gain, migratzaileen aferan eta Martxoaren 8ko greba feministaren antolaketan ibili da aurten Jenofa Berhokoirigoin. Urtea Quebecen hasiko du.\nZe zapore utzi du Euskaraldiak?\nZapore gozoa utzi dit, bai 11 egunek bai aitzineko hilabeteetan egin izan den lanak eta garatu den dinamikak. Aitzineko hilabete horiei begira biziki gustura pasa ditut, anitz lan egin dugu, batez ere talde lana izan da herritarrekin. 6.013 ahobizi eta belarriprest aritu dira Ipar Euskal Herrian eta hori lehen urte batentzat kopuru polita dela uste dut. 80 bat hitzordu izan dira euskaratik eta euskaraz eta hori azpimarratzekoa da, jendeak egin duelako naturaltasunez eta ez aldarrikapenez. Ikusiz gaur egun hala ere Ipar Euskal Herrian badela joera bat biziki errexki elebidunera itzultzeko, interesgarria iruditzen zait euskara hutsean momentu batzuk errekuperatzea eta eskaintzea.\nZein izan da erronka nagusia Ipar Euskal Herriari dagokionez?\nIpar Euskal Herrikoa xumeki eraman dugu. Ez ginen baitezpada indartsu. Euskaraldia hemen elkarlanean eraman da: EEPk eta Euskal Elkargoak diru laguntza bat eman digute, 20.000 euro bakoitzak, beraz, diru hori bagenuen. Bestetik, euskara elkarte arras guti ditugu, bakar batzuk badira; beraz, euskararen erabilpenaren gaia biziki berria da Ipar Euskal Herrian, hizkuntza ohiturena biziki-biziki berria da, iaz BAMekin hasi ginen aipatzen. Horrez gain, hemen hizkuntza ez da ofiziala, herriko etxeetan euskara teknikaririk ez da orokorki. Testuinguru horretan egin izan dena biziki baikorra da eta nonbait hori zen erronka, testuinguru horretan lortuko ote dugu Euskaraldia aktibatzen eta loratzen? Nire ustez, lortu da.\nZerekin gelditzen zara?\nEuskaraldiak plazaratzen duen gaia eta helburua, gure hizkuntza ohiturak aldatzea eta euskararen erabilpena beraktibatze hori hiztunetik abiatu behar dela sinesten dut. Herritar gisa eta hiztun gisa hitz egiten dut eta uste dut zinez hau dela bidea Ipar Euskal Herrian. Ezinbestekoa da instituzioen lana, baina hiztunak ahal bezainbat aktibatu behar dira. Gaur egun Ipar Euskal Herrian gutxiengoan gara euskal hiztunak, %20,5, eta erapilpena %8koa da. Ados, gutxiengoa gara, baina goazen ahal bezainbat aktibatzera.\nBeste hainbat gertakari izan dira urtean zehar eta horietan ere aktibo izan zara, migratzaileen aferan, esaterako.\nGai beltz eta bortitz bat bezala ikusten dut, sudurpuntan duguna gainera. Telebistan eta sare sozialetan ikusten dugu, baina etxetik aterata errealitatea hor dugu, herritik pasatzen zaizkigu etorkinak. Injustua dela errate horrekin bakarrik ez nintzen gustura, eta beraz, jende horiek laguntzeko inplikatzen hasi naiz: Euskaldunen plazara joaten hasi nintzen, etxea ireki eta lo egiteko tokia utzi… Sistema ez dugu aldatzen, baina batzuen errealitatea errexten dugu.\nMartxoaren 8an greba izan zen lehen aldiz. Nola bizitu zenuen?\nErrango nuke Ipar Euskal Herrian kontzientzia feminista ez dela hedatua eta greba horrekin bagenuen aukera emakumeen egoera begibistarazteko, batez ere zaintzaren esparrua plaza publikora ateratuz. Ipar Euskal Herriko talde feministak bildu ginen eta arrazoi bat zela eta beste ez zen ikusten grebara deitzeko beharra edo ardura. Ni eta beste batzuk ez ginen ados horrekin, ikusten genuen zinez inportantea grebara deitze hori. Beraz, hortik erabaki genuen greba asanblada bat muntatzea eta mugimendua doi bat abiaraztea. Bistan da, Hego Euskal Herriko arrakasta hori hemen ez zuen ukan, baina gure testuinguruan eta gure errealitateari dagokionez proportzionalki arraskatatsua izan zen ere.\nHeldu den Martxoaren 8a Quebecen pasako duzu.\nFeminismoari doakionez anitz ikasten dut hangoekin. Mugimendu azkarra dute eta jendartean sendi da ere hori. Ipar Amerika da eta AEBak biziki hurbil dira bai hizkuntzaren aldetik, anglofonoak ere badira eta geofrafikoki ere hurbil dira. Garaian ateratako testuak berehala iritsi ziren Quebeceko feministengana, bada urteak horretan direla, intersekzionalitatea txertaturik dute. Gaur egun, queer ikuspegiarekin gauza bera, geroz eta integratuagoa dute, kontsideratuak dira.\nJendartean sendi da, bai komunikabideetan, RadioCanada da hango komunikabide publikoa, eta ikuspegi feminista —ez diskurtso— sendi da kazetari ainitzetan eta emankizunak jorratzeko moldean. Politikan ere, irakaskuntzan… gero jendarte heteropatriarkatua da, hori segur, baina hemen ikusten eta entzuten diren kontu batzuk han ez dira gertatzen, eta ikusten eta entzuten balizte jendeak ez luke pasatzen utziko. Horrek ekartzen duen ondorioa da mugimendu antifeminista. Kezkagarria da, minorian dira baina bere buruaz hitzeginaraztea lortzen duena eta beldur gabe jokatzen duena, beraz presioa sortzen duena.\nMontrealera zoaz. Nolakoa da hango bizimodua?\nBiziki gogoko dut Montreal. Gogoko ditut hartu-emanak eta egunerokoa, eta ez dakit zehazki definitzen zergatik. Orokorki hartuta, jendearen mentalitatea gustatzen zait. Iruditzen zait jendeak ez duela bere burua seriotzat hartzen eta beraz baduela gaitasun hori irri egiteko bai bere buruaz bai bertzeaz. Hori gustatzen zait.\nParisen ezezkoaren ostean, EEPk bere gain hartu ditu Seaskako lau postu eta erdi\nSindikatuen mugimendu sozial saiakera Jaka Horien oldeak gauzaturik\nIrati Alcantarilla, Euskal Herriko Eskolarteko txapeldun ekaina 10, 2019


Euskaraldia aurkeztuko dute domekan plazan - plaentxia.eus\nEuskaraldia aurkeztuko dute domekan plazan\nEgoitz Unamuno 2017-11-29 13:31 Euskara\nAbenduaren 3an, Euskararen Egunean, aurkeztuko dute Pilpilean Euskaltzaleen Elkateeak eta Soraluzeko Udalak Euskaraldia: 11 Egun Euskaraz egitasmoa. Hitzordua eguerdiko 13:00etan izango da Plaza Barrixan, eta bertara deitu dituzte herriko euskaltzaleak.\nArianne Unamuno Pil-pileaneko lehendakariaren esanetan, ezohiko ekitaldia izango da aurtengo Euskararen Egunerako prestatu dutena: “ez da azken urteotan egin izan dugun moduko ekitaldi sinbolikoa izango; izan ere, aurtengoa baliatuko dugu herritarren hizkuntza ohituretan eragingo duen ariketa sozial berritzailea aurkezteko”. Pil-pileaneko ordezkariak azaldu digunez, aurretik metodologia hori ezarri duten herrietan (Egian, Lasarte Orian, Agurainen...) oso emaitza onak izan dituzte, eta euskararen erabilera nabarmen hazi da.\n"Metolodogia horrek balioko du euskaraz egin nahi duten herritarren eta euskaraz entzuteko prestutasuna dutenen arteko harreman linguistikoa bideratzeko, euskararen faboretan", zehaztu du Unamunok. Hainbat herritan probatu eta gero, euskalgintzako hainbat gizarte eragilek eta erakunde publikok erabaki dute herritarren hizkuntza-aktibaziorako egitasmoa elkarrekin bultzatzea. 2018ko udazkenean garatuko da Euskal Herriko 50 herritan baino gehiagotan; besteak beste, Soraluzen.\nJardunaldiak eta 365 lan-taldea\nAbenduaren 3an, aipatu egitasmoa aurkeztuko dute jendaurrean, eta, hortik aurrera, egitasmoa prestatzeko lanei ekingo diete. Abenduaren 16an, Pil-pileanek antolatuta, Batu Sutondora jardunaldiak egingo dituzte, hizpide nagusitzat hizkuntza-aktibazioa eta Euskaraldia hartuta. Gainera, 365 lan-taldea osatzeko pausoak ere emango dituzte. Asmoa da, lan-talde hori, batez ere, euskalzale boluntarioekin osatzea, nahiz eta, aurreikusi duten dinamizatzaile lanak egingo dituen liberatu bat ere izatea.\nLan-deialdia Euskaraldia dinamizatzeko\n2017/12/03 13:00 - 13:30\nPlaza Berrian | Soraluze\nDavid Rascon, belarriprest: Nik nahi dut niri jendeak egitea euskaraz beti, aunque yo responda en erdera"


Futbol Pilotak, Amerikako Futbola, Saskibaloiak, Boleibol Txina fabrika - Jinqiu Kirolak\nKlub Taldeko Futbol Pilota\nMarrazki bizidunetako futbol baloia\nPVC tamaina amerikarraren 9. neurria\nPU Mini American Football\nTxinako kontinenteko kirol profesionalen eta liderren fabrikak gara, Sedex 4P ikuskaritza dugu, Disney lizentzia, Futboleko pilota, saskibaloia, boleibola, amerikako futbola eta beste pilotetan espezializatuta gaude. Gure fabrika Haimen hirian dago, eta 1,5 ordu besterik ez dago Shanghaira, eta bulegoa Shanghain du esportazio negozioekin manipulatzeko. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk. Ongi etorri gu bisitatzera!\nPU eskuz jositako futbol pilota\nProfesionalak eta liderrak gara PU eskuz jositako futbol baloiaren fabrikatzailea eta lantegia Txina kontinentalean, Sedex 4P ikuskaritza dugu, Disney lizentzia, futboleko baloia, saskibaloia, boleibola, amerikar futbola eta beste pilotak espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.\nPromozioko Futbol Pilota\nPromozio Profesional eta Aurrerakoen Futboleko Baloiaren fabrikatzailea eta lantegia gara Txinako kontinentean, Sedex 4P auditoria dugu, Disney lizentzia, Futboleko baloia, Saskibaloia, Boleibola, Amerikako futbola eta beste bola batzuetan espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.\nMunduko Kopako Futbol Pilota\nMunduko Kopako Futbol Pilota Profesional eta liderra gara eta fabrikatzen dugu Txina kontinentalean, Sedex 4P ikuskaritza dugu, Disney Lizentzia, Futboleko pilota, Saskibaloia, Boleibola, Amerikako futbola eta bestelako pilotak espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.\nLogo pertsonalizatutako futbol pilota\nFutboleko baloi pertsonalizatu eta profesionalen fabrikatzaile eta liderrak gara Txina kontinentalean, Sedex 4P ikuskaritza dugu, Disney lizentzia. Futboleko pilota, saskibaloia, boleibola, amerikar futbola eta beste pilotak espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.\nKlub Profesionaleko eta Liderreko Taldeko Futbol Pilota fabrikatzailea eta lantegia gara Txinako kontinentean, Sedex 4P auditoria dugu, Disney Lizentzia, Futboleko pilota, Saskibaloia, Boleibola, Amerikako futbola eta beste pilotetan espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.\nTxinako kontinenteko Cartoon Soccer Ball profesional eta liderra gara, Sedex 4P ikuskaritza dugu, Disney lizentzia, Futboleko baloia, Saskibaloia, Boleibola, Amerikako futbola eta beste bola batzuetan espezializatuta gaude. Gure bezeroek mundu osotik estaltzen dute Euro, Ipar Amerikako Asia eta Afrikaraino. Gure bezero nagusiak honako hauek dira: Wal-mart, Aldi mart, Cola cola, Disney, Voit, Umbro, Lotto, Kelme eta beste marka ospetsu batzuk ere ongi etorriak dira gurekin kontsultara.


PALMA VIOLETS: 180 ALBUM REVIEW - ALBISTEAK\nPalma Violets talde gaztea da, eta dagoeneko ingelesezko musika prentsako zatirik kitzikagarrienen artean txalotua jaso du. Rock musika seguruenik Arctic Monkeys-ekin sartu zela dirudi, eta oraindik ere pozik daude.\nAurretik dituzten bloke britainiar askok eta askok bezala Palma Bioletak proposamen deseroso bati aurre egin bere lehen diskoa aurkezterakoan 180 urmaelaren alde honetan. Musika prentsa ingelesaren zatirik kitzikagarrienen artean txalotze zoragarria jaso dutenez, halabeharrez, gehiegikeriaz edo (okerrago) gehiegizko espresio gisa azalduko dira. Eta horrek nola eragingo du 180 herrialde honetan hautematen da, aipatutako Estatu Batuetan inpresioa egiten saiatu diren eta huts egin ez duten britainiar bloke izugarrizko (eta ezaguna!) pub-rocker ilara luzea dela eta. Baina Palma Violets ez da inolako eztarri amerikarrean bultzatzen; taldearen rock klasiko energikoaren berrantolaketa modan jotzen denaren kontrakoa da. gure musika prentsa nazionala. Hemen, Palma Violetak oso salduta daudela esan dezakegu, oso azpikeria izugarria den bitartean.\n180 Ahalegin xume baina atsegina da galtzaile gutxiko ekintza baterako. Bihotzean burmuinak baino handiagoak dira, diskoaren sofistikazio faltak taldekideen adina eta esperientzia mugatua ditu (urte eta erdi baino gutxiago daramate elkarrekin) baita haien zinismo edo iruzur eskasia ere. Palma Violets-ek Londreseko talde gazte batentzat imajina daitezkeen iturri agerikoenetatik ateratzen den rock ‘n’roll harroa jotzen du: The Clash, the Velvets, the Doors, a little Springsteen, Oasis ’ Zalantzarik gabe Agian , Klinika Barruko Wrangler, Libertinesen lehen bikote bikotea. Taldekideak 20ko ipar eta hego aldean ibiltzen direla kontuan hartuta, bidezko da talde horiek urte batzuk baino ez dituztela entzuten pentsatzea. Rock musika Arctic Monkeys-ekin sartu zen ziurrenik haien bizitzan, eta oraindik ere pozik daude. 180 soinu horiek zenbateraino higatuak diren ez dakiten zale amorratuen ebanjelizazio ekintza da, berriak direlako haiek.\nTaldearen jaioterrian Palma-mania mini-olatua hasi zuen singlea Best of Friends da. 180 gonbidapen bat bezala. * Egia esan, hori da kanta bikaina, punkaren eta Merseybeat-en artean kokatutako gitarra riff-ekin ondo estutua eta Sam Fryer gitarristak eta Chilli Jenson baxu-jotzaileak beery gustuz goratutako koru baten hartz-besarkada. Fryer eta Jesson-en arteko kimika zirraragarria da Palma Violets-en goraipatutako kontzertuak pizten dituena. Best of Friends filmean, brit-rockaren iraganeko harmonizatzaile oihu mitikoak modu kontzientean hartzen dituzte eta Strummer eta Jones ez diren bitartean, aurpegi freskoetako lagunen kuadrilla bat osatzen duten erromantizismoa pintzatzen dute eta koadrila bat osatzen dute. mundua. Lirikoki, Best of Friends-en Faces-en Ooh La La filmaren aurrekari bat bezalakoa da, non erromantizismo erraldoi baten ziztada (nahiz eta mutilek abesten dutenean ezabatu, zure lagunik onena izan nahi dut / Ez zaitut nahi izan nire neska) oraindik freskoa da eta oraindik ez du atzera begira etorriko den jakinduriaz beterik. Best of Friends da emakumeak unibertsoan agertzen diren kasu arraroa ere 180 ; jarraian mutilen gauzak dira.\nEkoizpena 180 (Steve Mackey Pulpeko baxu jotzaileak gaitasun handiz kudeatzen du) zentzuz azpimarratzen du Palma Violets-en zuzeneko ikuskizunaren intentsitate sukarra abestien gainean, ez baitira beren disko-bildumako ataletatik haratago sartzen. Mackey-ri taldeari emandako argibide bakarra entxufea eta jotzen ez bazen, mutilak, zera izan zitekeen: 180 kontzertua bezala egituratuta dago, arreta erakartzeko arrakastarekin jarraituz, baina dibertigarri baina ez hain gogoangarriak diren ibilbideak pixkanaka-pixkanaka ilusioz eraikitzen joaten dira. Arma sekretua Pete Mayhew teklatu-jolea da. Bere lizunak ikusita, Doors-en Light My Fire, Velvet Underground-en 'Sister Ray' eta Faces-en Stay with Me-ren eragina du. Mayhew-k trance-y drone bat hornitzen dio Step Up Cool Cats-i eta patina psikodeliko mehatxagarria Chicken Dippers-i, ia bakarka eragozten 180 Johnny Bagga 'Donuts bezalako abestien gitarra-rock predikagarri eta monokromatiko ausartagoetan oinarritzeaz gain, diskoaren ibilbiderik ozen eta tontoena (modu onean).\nEz, Palma Violetak ez du merezi atzerrian jasotako tinta kopurua. Abestien idazketa gutxi egina dago: We Found Love irri lirikoz josia dago (neure lagun bat aurkituko dut eta bere ondoan geratuko naiz azkenera arte) eta Sweet Jane 'riff-aren zuzeneko igoerarekin amaituko da. Palma Violetak oraindik ez daude; harkaitz zikinaren zakarrontzira azkarregi botatzen ez badituzte, bertara iristea besterik ez liteke. Baina momenturik onenak 180 artisautza gaiak gainditu. Palma Violets-ek rock musika lehen aldiz entzutea zer den gogorarazten dute, eta ez dute erantzun argirik esateko ezer. Batzuetan erraketa on batek hitzak baino ozenago hitz egiten du.\nradiohead kid abestiak\nkid cudi abesti berria 2015\nlana del rey ultramorea\nwilco sky blue sky abestiak\nzuzeneko bizitza albuma


Gaiak: Abortua Frantzian - Euskonews\nAbortua Frantzian 1975ean legalizatua izan da. Abortua zigortua zen hor arte nahiz eta praktika ilegala garrantzitsu bat ezagutzen zen. 1943an Marie-Louise Giraud gillotinatua izan zen faiseuse d’ange (abortu ilegalak egiten zituen pertsona) delakoa zelako.\nAbortuaren legalizazioa talde feministek eramaniko borrokari esker egin da. Adibide bat 343 salopeen manifestua izan daiteke. Manifestu horretan 343 emazte frantses ezagutuk (hala nola Simone de Beauvoir filosofoa, Nadine Trintignant aktorea, Jeanne Moreau kantaria, Françoise Sagan idazlea etab.) petizio bat izenpetu zuten baieztatuz abortu (ilegala garai horretan) bat bizi izan zutela. Manifestu hau Nouvel Observateur aldizkarian argitaratua 1975an. 331 medikuren mugimendua ekarri zuen baita ere. Haiek abortu askea eta doanekoa eskatzen zuten.\nSimone Veil, osasun ministroari esker legalizatu da 1975ean haurdunaldiaren 10 lehen asteetan, gaur egun 12 asteetara luzatua izan dena.\nOndorioz erran dezakegu emazteak bere aldarrikapenei eta borrokei esker lorpenak izan dituela, nahiz eta gaur egun oraindik batzuetan gizonaren menpe izan.\nHorrentzat, guk emazteok, segi dezagun gure borroka, gure eskubideen errespetarazteko!


Ganbara abesbatza garaile Burgoseko Antonio Jose koruen lehiaketan - Oñati - Goiena.eus\nGanbara abesbatza garaile Burgoseko Antonio Jose koruen lehiaketan\nXabi Gorostidi 2016-10-16 17:09\nEspainiako beste bost korurekin batera lehiatu dira, eta txapelketan inoiz izandako puntuaziorik altuena jaso dute, 88 puntu. Bigarren postua Valladolideko Alterum Cor abesbatzarentzat izan da, eta hirugarrena Vigoko Coro Gli Appassionatirentzat. Ikuslearen sarian oñatiarrak bigarren postuan geratu dira 8 botoko aldeagatik. Entzungai duzue bideo honetan Iru Txito Jose Gonzalo Zulaika eta Arregirena (Aita Donostia).\nLan aparta egin zuten atzokoan Oñatiko Ganbara abesbatzako kideek. Burgosera joan ziren bertako Antonio Jose abesbatzen lehiaketan parte hartzera, eta txapelarekin itzuliko dira Oñatira.\n15. edizioa zen atzokoa, eta aurtengoa berezia zen txapelketari izena ematen dion Antonio Jose musikariaren heriotzaren 80. urteurrenarekin bat egin zuelako. Ganbarako kideek hamabi minutuko emanaldia egin zuten, hiru kanta abestuz. Lehena, talde guztiek abestu beharreko Romance de Rosa Fresca (Antonio Joserena), bigarrena Aita Donostiaren Iru Txito eta azkena Ola Gjeiloren Sanctus: London.\nArgazkia: Oñatiko Ganbara abesbatzakoak fin aritu ziren atzo Burgosen.\nPrimerako maila erakutsi zuten oñatiarrek, eta epaimahaikideek kontuan izan zuten hori puntuazioa banatzeko orduan. Ganbarak 88 puntu lortu zituen, lehiaketaren 15 ediziotan izandako puntuaziorik altuena. Azken urteetako irabazleen bataz besteko puntuazioa 82koa izan da, baina Ganbarakoek egindako lan bikainak bere fruituak eman zituen atzokoan. Lau puntu gutxiagorekin bigarren izan ziren Valladolideko Alterum Cor abesbatzakoak, eta hirugarren Vigoko Coro Gli Appassionati.\nOndoren ikuslearen sariaren txanda izan zen eta hor ere irabaztetik gertu izan ziren Ganbarakoak. ikusle bakoitzak talde gustukoena aukeratu behar zuen, eta oñatiarrak bigarren postuan geratu ziren 170 punturekin. Ikuslearen saria Valladolideko Alterum Cor abesbatzarentzat izan zen, 178 boto jasota. Aipatu beharra dago, gertutasun arrazoiengatik Valladolideko ikusle ugari joan zirela Burgosera. Kontuan izanik Oñatitik ez zela ikuslerik joan, meritu handiko bigarren postua lortu zuten.\nLehen postuan geratu izanagatik 3.000 euroko saria eskuratu zuten Ganbarako kideek. Atzo txapelketa amaitzean afaria egin zuten eta ondoren Burgoseko gauean murgildu ziren irabazle titulua ospatzeko. Lehen postuak indarrak emango dizkie, maiatzean Toulousen jokatu den koruen lehiaketa prestatzeko.\nGanbarako abesbatzako partaideak irabazi osteko talde argazkian.\n'Oihu hau' (David Azurza) Ganbara abesbatza Burgosen\n'Sanctus: London' (Ola Gjeilo) Ganbara abesbatza Burgosen


Erregional eta infantil mutilak eta gorengo zein infantil emakumezkoak ariko dira etxean\nIntxurreko futbolariek lau partida jokatuko dituzte asteburuan Elorri zelaian. Erregional eta infantil gizonezkoak eta gorengo zein infantil emakumezkoen taldeak izango dira partida horietako protagonistak. Gorengo mailako neskek garaipen berri bat kateatu nahiko diote iragan asteburuan lortutakoari. Elgoibarren aurka 4 eta 0 irabazi zuten eta laugarrenak dira, igandean 16:00etan Zestoaren aurka jokatu aurretik. Infantil neskek ere garaipena lortu zuten azken partidan. Goierri Gorriren aurka 3 eta 5 irabazi zuten eta seigarren postuan daude, larunbatean 11:30ean beraien aurretik dagoen Euskaldunaren bisita jaso aurretik.\nGizonezkoen maila berean, Aralar Intxurreko taldeak 0 eta 3 irabazi zuen Tolosan eta lehen postuan sendo jarraitzen dute, larunbatean 9:30ean Danenaren aurka jokatu aurretik. Elorriko laugarren partida erregional mutilena izango da. Iragan astean atsedena izan zuten eta Anaitasuna liderraren aurka jokatuko dute larunbatean 15:30ean.\nKadete mailako mutilen taldeetako batek garaipena lortu zuen eta besteak galdu. Partida irabaztea lortu zutenek garaipen erosoa lortu zuten. 10 eta 2 jipoitu zuten Lazkao. Bosgarrenak dira eta bigarren dagoen Danenaren zelaian jokatuko dute larunbatan 12:30ean. Maila bereko beste taldeak 2 eta 3 galdu zuen Danena Bren aurka. Azken postuan dira eta hirugarren dagoen Beasainen zelaian ariko dira igandean 12:30ean. Kadete mailan jarraituz, nesken taldeak galdu egin zuen 9 eta 0 Aloña Mendiren aurka. Zortzigarrenak dira eta asteburuan atsedena izango dute.\nAzkenik, gizonezkoen jubenil mailako taldeak punturik batu ezinik jarraitzen du. Segura Goierriren aurka 1 eta 7 galdu zuten eta larunbatean 18:15ean hirugarren dagoen Lazkaoren zelaian jokatuko dute.


45 urte igaro dira 1976an Gasteizen (Araba) ireki zen greba eta mobilizazio ziklotik. Urtarrilaren 9tik martxoaren 3ra arte iraun zuen zikloak, eta borroka esperientzia horrek "eragin sakona" izan zuen garaiko hainbat mugimendutan, gaur egun ere mantentzen dena, Kontseilu Sozialista Gasteizen esanetan.\n"Garaipena urrun dago, porrot historikoa ukaezina da, eta beraz, hutsune eta akatsetatik ikastea berebizikoa da", azpimarratu dute Kontseilu Sozialistako kideek. Ezinbestekotzat jo dute, hortaz, "atzera begiratzea" eta "langile mugimenduaren historiaren analisi kritiko bat eginez ikaspenak ateratzea". Historiako pasarte horiek "sinbolikoki trinkotzen" dituen egun bati helduko diote datozen asteetan, alegia, martxoaren 3ari. Hainbat egitasmo antolatu dituzte egun historiko horren harira, eta argitaratu dute egitaraua jada.\nOtsailak 26. Mahai-ingurua: Langile borrokaren historia eta gako estrategikoak, Amparo Lasheras, Jon Las Heras, Endika Alabort eta Aitor Martinezen eskutik. 17:30ean Zabalganako Gizarte Etxean.\nMartxoak 3. Omenaldia martxoaren 3ko borrokan eroritakoei. 13:30ean M3 plazan. Gero, 17:15ean, Bloke Sozialista Rafa plazatik.\nGKS, "zapaldu guztien omenez"\nGasteizko Gazte Koordinadora Sozialistak ere prestatu du egitarau propioa martxoaren 3aren harira, dagoeneko martxan dena. GKSko kideak "gazte perspektiba" landuz ari dira ekarpena egiten, Zapaldu guztien omenez, klase independentzia eraiki lema hartuta.\nHilaren 11n abiatu zituzten jardunaldiak, "martxoaren 3a eta oraina pentsatzeko" hausnarketa kolektibo baten bidez. Joan den asteburuan, aldiz, Langile klasearen antolakuntza eta borroka esperientziak 1976ko martxoaren 3ko testuinguruan hitzaldia izan zuten Aranako Gizarte Etxean eta Abetxukoko Auzo Elkartean.\nHilaren 28an emango diote amaiera egitarauari. Gazteen antolaketa mugimendu iraultzailearen historia hitzaldia antolatu dute egun horretarako, Aldabeko areto nagusian. GKSko kideek aldarrikatu dute "sozialismoaren eraikuntzari gazte esparrutik ekarpena eginez" omenduko dituztela martxoaren 3ko sarraskian eraildako guztiak.


Irekia Eusko Jaurlaritza - Gobierno Vasco :: Kultura-bonuak 1.475.000 euroko gastu pribatua sortarazi du\nKultura-bonuak 1.475.000 euroko gastu…\n\nKultura-bonuak 1.475.000 euroko gastu pribatua sortarazi du Iturria: Irekia\n\n\n\nAurten, iaz baino %6 bonu gehiago saldu dira, kanpainaren erdiko epean saldu ere\nEragin ekonomiko hutsaz gainera, herritarren artean kultura oparitzeko ohitura eta balioa bultzatzen duen neurrian, aurtengo kanpainaren helburuetako bat betetzen da.\nAurten 780.000 euro bideratuak zituen Eusko Jaurlaritzak Kultura-bonuaren kanpainarako, hau da, 52.000 bonu salgai. Herritarren eskaria ikusita, Kultura Sailak hasierako kopuru horri 105.000 euro gehiago eranstea lortu zuen, eta horren ondorioz 7.000 bonu gehiago jarri ziren kanpainan. Horiek ere berehala agortu ziren. Hau da, iaz baino %6 bonu gehiago saldu dira, kanpainaren erdiko epean saldu ere.\nEkimen honen ezaugarri garrantzitsuenetako bat da kultura-bonua ez dela doakoa, herritarrek gustukoak dituzten kultur edukiak gozatzeko egiten duten ahalegina osatu eta laguntzen baitu. Alde horretatik, Eusko Jaurlaritzak egin duen 885.000 euroko inbertsioak 1.475.000 euroko gastu pribatua ekarri du kulturaren alorrean, Gabonetako kanpainan zehar. Saltokiek berek berretsi egin dute datua, zeren, eskuratu zaien galdetegian erantzun dutenez, Bonuari esker kontsumoa suspertu egin baita, eta salmentak %20-%25 inguruan hazi baitira, bonurik ez zegoen aurreko urteetako gabonetako datuekin konparatuta.\nEragin ekonomiko hutsaz gainera, herritarren artean kultura oparitzeko ohitura eta balioa bultzatzen duen neurrian, aurtengo kanpainaren helburuetako bat betetzen da. Kultura-kontsumo hau dela eta, jasotako datuen arabera, aurten halako beheralditxoa izan da liburu-denden salmentaren arloan (%4), eta, aldiz, hazkunde txikiak egon dira zineman, ikuskizun eszenikoetan, zuzeneko musikan eta museoetan, horiek denak era beteagoan sartu baitira aurtengo kanpainan.\nZehazkiago, bideoa eta euskarazko zinema izan dira hazkundea izan dutenak; hazkunde txiki bat musika-euskarrietan, nahiz eta atxiki diren saltokien kopurua txikiagoa izan, pirateriaren ondorioz sektoreak bizi duen krisiaren eraginez; ehuneko txiki baten hazkundean zuzeneko ikuskizunetarako txartelen salmentan ere, bai eszenikoetan bai musikaletan, eta azkenik museoetan, liburu espezializatuen eta katalogoen salmentari esker.\nAurten azpimarratu beharreko datua da programari atxikitako saltokiak (366) –alegia, %27,53 gehiago, aurreko urtearekin alderatuta– bete-betean sartu direla kanpainan, esan nahi baita, beren publizitate propioa landuz edota beren bezeroen zerrendaren bitartez, edo produktu espezifikoak eskainiz, batez ere arte eszenikoetan. museo eta zinemetan, esaterako, sarrera-loteak, oparietarako pakete bereziak, fidelizazio-eskaintzak…\nAurtengo beste berritasun bat izan da Eitb.com-ekin eta Kulturklik-ekin elkarlanean prestaturiko Interneteko lehiaketa, alegia, bideo-spot lehiaketa bat bonua publizitatzeko, izan ditzakeen erabilera eta aplikazio ugariak birsortzeko, eta, oro har, kulturaren kontsumoa jolaseko, aberaste pertsonaleko eta garapen kulturaleko iturri moduan sustatzeko. Irabazleak honako hauek izan dira:\n- Lehenengo saria, 3.000 euro: ‘El truco’ (Joseba Sanz, Bilbao)\n- Bigarren saria, 2.000 euro: ‘A partir de 25, solo disfrutas’ (Imanol Ituiño de Miguel, Bilbao)\n- Publikoaren saria, 1.000 euro: ‘¡A ver si te enteras!’ (Abel Isasi Razkin, Amorebieta-Etxano)\nEsan behar da, azkenik, Kultura Sailaren 2011rako aurrekontu-proiektuan jadanik jasota dagoela Kultura-bonuarentzako diru-partida bat eta, horrenbestez sendotu egiten dela duela bi urte ohiz kanpoko modu batean hasitako apustu hau, alegia, bizi ditugun garai kezkagarriotan, kultura-sektorea sustatzeko eta babesteko apustua, sektorearen zentzu zabalean, sortzaileengandik hasi eta herritarrenganaino, erakusketa eta salmenta kanal guztietatik igarota.\nintervencion_urgell_bono_cu... behera kargatu (9 MB)\nkortea_urgell_salmentak_eu.mp3 behera kargatu (0 Byte)\nkortea_urgell_liburuak_eu.mp3 behera kargatu (0 Byte)\ntotala_urgell_liburuak_eu.mpeg 20 MB\ntotala_urgell_salmentak_eu.... 20 MB


Bozelketaren teknika | Consumer\nGainazal metaliko batean erliebezko marrazkia egitean datza\nBozelketaren teknika eskulanen munduan ezagunenetakoa eta erabilienetako bat da. Aurrez metalezko xafla baten gainean trazatu dugun diseinu bati bolumena ematea da kontua.\nTeknika hori gauzatzeko lehenengo elementua metalaren xaflak dira. Gehien erabiltzen direnen artean, eztainuzko edo zilarrezko xaflak daude. Eskulanen dendetan erosten dira eta metroka saltzen dira. Teknika hori lantzeko, bolazko burilak, paletak, ebakitzaileak eta difuminoak beharko ditugu. Honela jokatuko da: Lehenik eta behin, marrazkia egin behar dugu. Horretarako, apaindu nahi dugun objektuaren neurriak hartuko ditugu, eta hartutako neurriekin landare-paperean eredu bat egingo dugu. Finkatutako landare-papera metalezko xaflan jarriko dugu, lan egiten dugun bitartean mugi ez dadin. Xafla gainazal lau eta gogor baten gainean jarri, eta marrazkiaren lerroak punta fineko burilarekin pasatuko ditugu. Trazadura horiek hainbat alditan egitea komeni da, marrazkia hobeto zehazteko.\nMetalari buelta eman, eta buril berarekin pasatuko dugu marrazkia ere. Kontuz ibili behar dugu laminaren aurreko zatiarekin, hondatu ez dadin; adibidez, egunkari-paperen gainean jarri behar dugu.\nOrriaren aurrealdera joango gara berriro. Erliebea plastiko-puntako difuminoarekin finkatuko dugu, eta gero, beranarekin. Atzealdetik gauza bera egingo dugu, marrazkiaren eta autorearen asmoen arabera tresnarekin gehiago edo gutxiago errepikatuz. Horrela jarraituko dugu marrazkia bukatutzat eman arte.\nAmaitzeko, argizaria eman. Bozelketaren arraborrelieve argizariz eta erretxinaz beteko dugu. Hasteko, Maria bainuan nahasiko ditugu bi elementuak, bi argizari-zati eta erretxina-zati batekin. Nahastea hezurmami-hezurrean koilara batekin utziko dugu, eta, lehortu ondoren, agoarraseko trapu busti batekin garbituko dugu.\nbozelketa metal-eu teknika


Pausoka Elkartearen zentroetan ematen diren psikologia-terapiak, haurren eta gazteen psikologia klinikotik jorratzeaz gain, neuropsikologiaren arlotik baloratzea eta tratatzea ere planteatzen da, neurogarapenarekin duen harreman handiagatik.\nNeuropsikologia nerbio-sistemaren funtzionamenduak jokabidean dituen ondorioak aztertzen dituen neurozientzia da, hainbat diziplinen ezagutza integratuz, garatzen ari den garunaren testuinguru dinamikoaren barruan. Ezagutza horrek garapeneko eta ikaskuntzako hainbat nahasmendu ulertzeko eta tratatzeko aukera ematen du.\nPsikologoak diziplina anitzeko taldean dituen funtzioak honako hauek dira:\nDetekzioa: gurasoei elkarrizketak eginez eta probak aplikatuz (psikometrikoak eta/edo proiektuzkoak), jokabidearen eta garapenaren nahasmenduak identifika daitezke, haur bakoitzaren hezkuntza-premiak zein diren hautemanez.\nPrebentzioa: gurasoek eta hezitzaileek garapen integrala eta eskola-errendimendua optimizatzeko egiten duten lanarekin lotuta dago prebentzio-ekintzak hartzea.\nFamilia-aholkularitza eta eskola-aholkularitza: terapian landutakoa senideekin, pareekin eta hezitzaileekin egunerokoan orokortzea lortu nahi da jarraibideen bidez.\nDiziplinarteko taldeari laguntzea: estrategien bidez terapeuta-taldeari laguntza ematen zaio, haien saioetan egokitze gutxiko jokabideak gertatzen direnean eta saioaren helburuak lortzea ahalbidetzen ez dutenean.


Aritz Mugerzak irabazle bezala errepikatzen du 3. Mendibile Jauregiko Mural Lehiaketan\nAritz Aritz Muguerza izan da 3. Mendibile Jauregiko Mural Lehiaketako irabazlea berriz ere, âBizkaiko Urre Koloreko Sekretuaâ lanarekin, Leiako jauregiaren beheko harresietan burutuko dena, Bizkaiko Txakolinaren Kontseilu Arautzailearen egoitza.\nMural Lehiaketako 3. Edizioa, Mendibile Jauregia Elkarteak antolatuta (Bizkaiko Foru Aldundia, Leioako Udaletxea eta Bizkaiko Txakolina Izendapena), Euskal Herriko Unibertsitateko (EHU/UPV) Arte Ederren Fakultatearen laguntzarekin, Aritz Muguerzak errepikatu du irabazle bezala, âBizkaiko Urre Koloreko Sekretuakâ lanarekin.\nAritz Muguerza artista bilbotarra inposatu da maila altuko 20 proposamen aurkeztu diren lehiaketan, Mendibile Jauregia Elkarteako arduradunen esanetan. Mural Lehiaketako 3. Edizioko aipamen bereziak hurrengo artistentzatizan ziren: Iker Vázquez Arteche, â(G) Euriaâ lanarekin; Enara Conde eta Aitziber Igargua, âIraganaren Isladaâ âReflejos del pasadoâ proposamenarekin; eta Gabriel Coca Bandrés âDeconstrucción MMXVIIâ proposamenarekin.\nAritz Muguerzak, 2. Edizioko Mural Lehiaketako irabazlea izan zena âMahatsa bizirikâ lanarekin, bere proiektu berri âBizkaia Urre Koloreko Sekretuaâ proiektuarekin errepikatu du, tranpantojoz egina, existitzen ez den hirugarren pisu bat irudikatzenn Mendibile Jauregiari ikusgaitasun handiagoa ematen diona.\nMuralaren azker aldean, Aritz Muguerzak aztarna digital handia margotu du koparen funtzioa egiten duena, eta txakolinarekin betetzen dena. Muralaren erdialdean harrijasotzaile itxurako bi mahats biltzaile aurkeztu dira. Gainera, jauregi historikoa goratu nahi izan da Buchingham Jauregia balitz bezala. Murala eskuin aldean betetzen da Bikaiko Txakolina logotipoarekin loredun diseinuan integratuz.\nArtista bilbotarrak, 3.000 euroko saria lortu duena, âBizkaiko Urre Koloreko Sekretuaâ obra landuko du hurrengo egunetan apirilaren lehen astean bukatuta egon dadin.\nDeustoko artista, 2013an Arte Ederretan lizentziatua, eta hurrengo urtean UPV/EHUreko Pintura Masterra garatu zuena, Mendibile Jauregiko Mural Lehiaketaren 2. eta 3. Edizioko sariak beste errekonozimendu batzuei gehitu dizkie, hala nola, Lekeitiko 2015eko Festa kartel Lehiaketa, Armintzako Txapel Reggae Ehun Lehiaketa (2008 eta 2009) eta Amorebietako (2011) Zintzilik Lehiaketako 2. Saria.\nGainera, Aritz Muguerza, âArtea, futbola, kanpo bisual osagarriakkâ doktorego tesia garatzen diharduena, Jesus María Lazkano margolariaren zuzendaritzapean, Alonsotegiko murala egin du, Carlos Baudiliorekin batera, âLa explosión del silencioâ dokumentalean isladatuta. Guggenheim Museoan Sol Lewitt muralean hartu du parte, Lutxanako Centro de iniciación profesionaleko mural proiektua egin du, Barakaldon. Gaur egun, margoen elaborazioan dihardu lanean, pribatuki, kirol arloko persona ospetsuentzat.


Sarrant - Wikipedia, entziklopedia askea.\n43° 46′ 28″ N, 0° 55′ 45″ E / 43.7744°N,0.9292°E / 43.7744; 0.9292Koordenatuak: 43° 46′ 28″ N, 0° 55′ 45″ E / 43.7744°N,0.9292°E / 43.7744; 0.9292\nMaubec, Brignemont, Labrihe, Sainte-Anne, Saint-Georges eta Solomiac\n187 (%50.8) 181 (%49.2)\nSarrant (frantsesez eta ofizialki: Sarrant) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 399 biztanle zituen.\n2007an Sarrant udalerrian erroldatutako biztanleak 337 ziren. Familiak 140 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 48 seme-alabarik gabeko familiak ziren, 40 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 187 etxebizitza zeuden, 142 familiaren etxebizitza nagusia ziren, 21 bigarren erresidentzia ziren eta 24 hutsik zeuden. 170 etxeak ziren eta 15 apartamentuak ziren. 142 etxebizitza nagusietatik 120 bere jabearen bizilekua ziren, 19 alokairuan okupaturik zeuden eta 3 doan lagata zeuden; 1ek gela bat zuen, 7 etxek bi zituzten, 16 etxek hiru zituzten, 41 etxek lau zituzten eta 77 etxek bost zituzten. 64 etxek euren parking plaza propioa zuten azpian. 58 etxetan ibilgailu bat zegoen eta 75 etxetan bat baino gehiago zituzten.\nSarrant udalerriko biztanleria-piramidea 2009an .\n2007an lan egiteko adina zuten pertsonak 189 ziren, horien artean 141 aktiboak ziren eta 48 inaktiboak ziren. 141 pertsona aktiboetatik 133 lanean zeuden (74 gizon eta 59 emakume) eta 8 langabezian zeuden (3 gizon eta 5 emakume). 48 pertsona inaktiboetatik 16 erretiraturik zeuden, 17 ikasten zeuden eta 15 "bestelako inaktibo" gisa sailkaturik zeuden.\n2009an Sarrant udalerrian 142 unitate fiskal zeuden, 337 pertsonek osaturik. Pertsona bakoitzeko diru-sarrera fiskalaren mediana urteko 16.871 euro zen.\n2007an zeuden 16 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 8 ibilgailuen saltze eta konpontze enpresak ziren, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 margolariak, 2 ile apaindegiak eta 1 apaindegia.\n2000. urtean Sarrant udalerrian 39 nekazaritza-ustiategi zeuden, 1.575 hektarea erabiltzen.\nMaubec (4,0 km)\nSainte-Anne (4,4 km)\nBrignemont (4,9 km)\nGoas (5,2 km)\nFaudoas (6,0 km)\nBNF: 15256002c (data)


Jon Agirre presoaren herriratzea eta askatasuna lortzeko laguntza eskaera - Aramaio - Goiena.eus\nJon Agirre presoaren herriratzea eta askatasuna lortzeko laguntza eskaera\nUbane Madera 2004-12-13 12:58\nJon Agirre aramaioarren senideek laguntza eskatu dute presoa Euskal Herrira ekar dezaten eta aske utz dezaten lortzeko. Aramaioarrari ebakuntza arriskutsu bat egin behar diotelako egin dute eskaera.\nFamiliartekoek kontatutakoaren arabera, orain dela lau urte gerriko minekin hasi zen preso aramaioarra. Medikuak artrosia diagnostikatu zion. Baina, kartzelako arduradunek ez zioten jaramonik egin. Lau urteren ostean, aurtengo udan min handiekin ibili da. Senideek esan digute bisitetara irten ere ez zela egiten eta egun osoan etzanda egon behar izaten zuela. Oinetan sentsibilitatea galdu ere egin zuen.\nHorren aurrean, familia larritu eta kartzelako arduradunak presionatu zituzten, Jon Agirre medikuarengana atera zezaten. Eskanerra egin zioten, orain dela hilabete. Eta traumatologoek frogaren emaitzak aztertu ostean, diagnostikatu dute preso aramaioarrak desgaste handia duela, batez ere bizkar-hezurraren beheko aldean. Are gehiago, ebakuntza egin behar diote, ebakuntza arriskutsua. Eta ebakuntzaren ostean, errehabilitazio latza du.\nEuskal herrian egiteko eskaera\nGauzak horrela, Jon Agirrek berak eskatu du ebakuntza Euskal Herrian egitea; batez ere ebakuntza aurrekoa eta ostekoa gogorrak izango direlako. Hala, bada, presoaren familiak Jon Agirre Euskal Herriratzea lortzeko laguntza eskatu du; baita presoaren askatasuna lortzeko ere, ebakuntzaren ostean, sendatu ahal izateko.\n24 urte kartzelan\nJon Agirre 38 urterekin atxilotu zuten eta gaur egun 62 urte ditu; horrenbestez, 24 urte bete ditu preso. 1996an bete zituen zigorraren hiru laurdenak. Gaur egun Malagako Alhaurín de la Torre kartzelan dago, etxetik 1.000 kilometro baino gehiagora.